Tepek Bedak Sejuk Je Dah Cantik! Banyak Rupanya Kebaikan Amalan Nenek Moyang Ni

Bedak sejuk telah lama digunakan oleh masyarakat Melayu untuk menjaga kecantikan kulit. Namun, kini dengan deretan pelbagai jenis produk kecantikan di pasaran menyebabkan pemakaian bedak sejuk semakin menghilang dan terus dilupakan.
Berbeza dengan lambakan produk kecantikan yang mudah dijumpai dan diperbuat menggunakan campuran bahan yang boleh mendatangkan kesan bahaya kepada kesihatan kulit, bedak sejuk merupakan altenatif terbaik bagi anda yang pentingkan keselamatan bahan yang digunakan.
Ini adalah kerana ia diperbuat daripada bahan asas makanan harian utama kita di rumah iaitu beras dan dijamin bebas dari bahan kimia atau apa-apa campuran bahaya yang lain.
Banyak sebenarnya kebaikan pemakaian bedak sejuk ini yang ramai tak tahu. Oleh sebab itu, di bawah ini Mama Siti nak kongsikan beberapa khasiat bedak sejuk yang sangat terkenal pada zaman nenek moyang kita dahulu.
Mana tahu dengan perkongsian Mama Siti, Mama semua pun mula jadikan bedak sejuk sebagai amalan kecantikan yang selamat. Jom lihat!
Senarai Kebaikan Bedak Sejuk

Kredit gambar: gempak.com
Antaranya kebaikan pemakaian bedak sejuk adalah seperti berikut:
#1. Bedak Sejuk dapat Merawat Jerawat
Kegunaan bedak sejuk dapat membantu merawat jerawat pada kulit muka. Pemakaiannya juga dapat membantu mengurangkan kemerahan pada kulit dan mengecutkan jerawat kulit wajah.
#2. Melembapkan Kulit
Kelebihan yang seterusnya adalah dapat melembapkan kulit. Kulit kering pastinya sangat merisaukan bukan?
Ini kerana kulit kering akan membuatkan kulit cepat berkedut dan menampakkan wajah kelihatan tua sebelum waktunya. pemakaiannya secara konsisten dapat membantu mengembalikan kelembapan kulit wajah.
#3. Mencerahkan Tona Kulit
Kredit gambar: www.therakyatpost.com
Ia juga sangat membantu dalam masalah warna kulit tidak sekata dan dapat mencerahkan tona kulit si pemakainya.
#4. Mengurangkan Sebum
Kulit wajah berminyak? Pastinya sangat merimaskan bukan? Pemakaian bedak ini dapat membantu untuk mengurangkan sebum atau minyak berlebihan pada kulit wajah. Tetapi jangan risau, ia tidak akan mengeringkan kulit wajah.
#5. Menyegarkan dan Menyejukkan Kulit
Kredit gambar: mediasosialkini.blogspot.com
Pemakaian bedak ini juga dapat membantu untuk memberikan kesegaran dan menyejukkan kulit wajah. Sangat sesuai dipakai pada hari dan waktu panas.
#6. Merawat Kesan Lecur
Jika terdapat kesan lecur pada mana-mana bahagian badan, boleh cuba letakkan ia pada kawasan tersebut. Ianya dapat membantu menyejukkan kesan lecur tersebut.
Tetapi harus diingat, kesan lecur itu haruslah kesan lecur yang ringan ya! Jika kesan lecur yang teruk terus dapatkan rawatan dari doktor.
#7. Merawat Kulit Sensitif
Kulit sensitif memerlukan penjagaan yang khusus. Ia juga boleh membantu merawat kulit sensitif dengan memberi rasa sejuk pada kulit dan mengurangkan kemerahan pada kulit.
Ia sesuai dipakai sewaktu kulit mengalami sunburn juga sesuai bagi mereka yang mempunyai kulit sensitif.
#8. Bedak Sejuk Membantu Melicinkan Wajah
Kredit gambar: www.keluarga.my
Impikan kulit wajah yang licin? Bedak sejuk boleh membantu dalam masalah ini dengan dengan memakainya secara konsisten anda pasti akan berpuas hati dengan hasilnya nanti.
#9. Menanggalkan Sel Kulit Mati
Kulit mati pada kulit muka akan menyebabkan semua produk kecantikan yang dipakai tidak dapat diserap dengan baik oleh kulit wajah.
Ini kerana, kulit mati menghalang produk kecantikan yang dipakai sampai ke kulit. Oleh itu, semasa ingin mencuci saki baki bedak tersebut dimuka, gosokkan secara perlahan dan lembut untuk membantu menanggalkan kulit mati.
#10. Menegangkan Kulit
Kredit gambar: iamnotice.com
Ia turut berfungsi sebagai masker muka. Biarkan selama beberapa minit di muka dan pastikan sehingga kering. Hasilnya, kulit muka akan kelihatan tegang dan berseri.
#11. Bedak Sejuk Membantu Masalah Bau Badan
Di samping itu, bagi mereka yang mempunyai masalah bau badan boleh cuba berikhtiar dengan bedak sejuk.
Ia turut membantu untuk mengurangkan bau badan kerana mengandungi bahan-bahan yang dapat menyerap peluh dan memberikan rasa sejuk pada bahagian ketiak, sekaligus mengurangkan bau badan.
#12. Baik dan Sesuai untuk Kurangkan Masalah Ruam
Selain untuk kecantikan, ia juga dapat membantu mengurangkan ruam pada kulit bayi. Pemakaiannya juga dapat memberikan rasa sejuk dan mengurangkan gatal-gatal pada kulit bayi akibat dari ruam.
Pemakaian bedak ini mempunyai banyak kebaikan kepada si pemakai kerana ia adalah 100% bebas dari sebarang bahan kimia berbahaya.
Namun, kesannya tidak boleh dilihat serta merta. Hasilnya hanya boleh dilihat sekiranya anda konsisten dengannya.

Selain info di atas, Mama juga boleh dapatkan pelbagai lagi petua yang lain di SINI.


Jangan Cium Bayi Orang Suka Hati! Akibat Herpes, Bayi Ini Dijangkiti Ruam Yang Mengancam Nyawa

Herpes merupakan salah satu penyakit kelamin atau ‘Sexually Transmitted Disease’ (STD) yang tiada penawar yang terbukti.
Segelintir daripada masyarakat Malaysia masih mengaggap topik sebagai suatu ‘taboo’ dan tidak boleh dibincangkan. Namun stigma sebegini akan menutup perbincangan dan membahayakan nyawa.
Seorang ibu dari England, Demi Boswell berkongsi kesedaran tentang bahaya herpes yang terjadi pada bayinya, Cohen.

Kredit gambar: PSCKS News
Ianya adalah jangkitan virus yang sangat menular dan boleh membawa kesan buruk kepada bayi. Demi ingin menjelaskan kebenaran yang menyakitkan ini dan mengingatkan Mama Papa lain untuk berwaspada.
Dalam catatan Facebook, Demi berani berkongsi foto keadaan anaknya dan menekankan kepentingan tentang kesedaran STD.
Demi juga menekankan bahawa herpes boleh kekal tersembunyi, menjadikannya sukar untuk mengesan sama ada seseorang itu membawa virus atau tidak.
Kejadian ini telah menyedarkan Demi kepada potensi risiko yang ditimbulkan oleh perbuatan yang kelihatan tidak berbahaya dan sangat comel seperti mencium bibir kanak-kanak.
Sumber berita: Pscks News
Apa itu Herpes & Bagaimana Herpes Berlaku?

Herpes berpunca daripada jangkitan virus herpes simplex (HSV). Ia menyebabkan luka atau lepuh di dalam atau di sekeliling mulut atau alat kelamin, bersama-sama gejala lain.
Tiada ubat untuk HSV, tetapi rawatan boleh membantu mengurangkan simptom, kemungkinan wabak berulang dan jangkitan kepada pasangan.
HSV adalah virus biasa. Menurut Sumber Dipercayai Pertubuhan Kesihatan Sedunia (WHO), sekitar 67% orang di bawah umur 50 tahun di seluruh dunia mempunyai jangkitan HSV-1, dan 13% di bawah umur 50 tahun mempunyai jangkitan HSV-2.
Jenis-Jenis Herpes
Virus herpes simplex jenis 1 (HSV-1): Menyebabkan Herpes mulut, yang biasanya menjejaskan mulut dan kulit di sekeliling tetapi juga boleh menjejaskan kawasan genital.Virus herpes simplex jenis 2 (HSV-2): Biasanya menyebabkan Herpes genital, biasanya ditularkan secara seksual.
Herpes Kemaluan

Seseorang yang menghidap herpes kemaluan mungkin tidak mempunyai gejala atau hanya mengalami gejala ringan.
Kebanyakan orang mungkin tidak tahu mereka memilikinya. Kira-kira 87.4% Sumber Dipercayai daripada 14-49 tahun yang menghidap herpes genital tidak mempunyai diagnosis klinikal.
Simptom herpes genital adalah:
Lepuh lesi kecil / kudis sejuk Biasanya terdapat di sekitar alat kelamin, rektum, atau mulut. Lepuh berisi cecair pecah dan kemudian berubah menjadi kudis kecil yang menyakitkan yang boleh bertahan selama dua hingga empat minggu selepas ia pecah.
Terutamanya dengan wabak genital pertama mereka, pesakit boleh mengalami gejala tambahan seperti:
DemamSakit kepalaSakit badanNodus limfa bengkakSakit kencingJangkitan mata
Kudis ini cenderung berkembang pada zakar, di sekeliling atau di dalam faraj, pada punggung, atau pada dubur, walaupun ia boleh terbentuk di kawasan kulit yang lain.
HSVjuga boleh menyebabkan sakit ketika membuang air kecil, dan perubahan dalam keputihan
Selepas seseorang mengalami wabak awal herpes genital, simptom mungkin akan berulang lagi kerana herpes tidak pernah hilang sepenuhnya. Simptom herpes yang kemudian biasanya lebih ringan daripada yang pertama.
Herpes Oral

Seseorang yang menghidap HSV mulut mungkin merasa gatal-gatal, pedih, atau kesemutan di sekitar mulut, bibir atau lidah.
Kemudian, kudis sejuk atau lepuh kecil boleh berkembang di kawasan ini atau di mana-mana bahagian pada kulit.
Kira-kira empat hingga enam hari selepas kudis sejuk ini mula pecah, ia akan mula sembuh dengan membentuk kerak. Wabak HSV mulut boleh berlangsung selama dua hingga tiga minggu.
Bagaimana Herpes Berjangkit?
Jangkitan boleh berlaku dengan cara berikut:
Melakukan hubungan seks oral, faraj atau dubur tanpa menggunakan perlindungan penghalang, seperti kondomBerkongsi mainan seksMempunyai sebarang sentuhan mulut atau alat kelamin lain dengan seseorang yang mempunyai HSV
Virus ini paling mudah berjangkit antara apabila gejala pertama kali muncul dan sebelum ia sembuh. Kurang biasa, seseorang boleh menghantar virus apabila gejala tidak hadir.
Jika seseorang yang menghidap HSV genital mengalami luka semasa melahirkan anak, virus itu boleh menular kepada bayi.
Pencegahan Herpes

Langkah berikut boleh mengurangkan risiko:
Menggunakan perlindungan atau penghalang, seperti kondom, semasa melakukan hubungan seksMengelakkan seks semasa terdapat simptom Sengelakkan ciuman dan seks oral apabila terdapat kudis sejuk di sekitar mulutmencuci tangan dengan bersih, terutamanya selepas menyentuh kawasan yang terjejasSesetengah orang juga mendapati bahawa tekanan, keletihan, penyakit, geseran kulit, dan berjemur boleh mencetuskan gejala berulangMengenal pasti dan mengelakkan pencetus ini boleh membantu mengurangkan kekerapan simptom berulang.
Rawatan

Tiada ubat yang boleh menyingkirkan virus HSV. Walau bagaimanapun, doktor mungkin memberi ubat antivirus, seperti acyclovir, untuk mengelakkan virus daripada membiak.Krim untuk kulit juga boleh membantu mengurangkan kesemutan, gatal-gatal dan kesakitan.Untuk mengurangkan tempoh wabak dengan ketara, mulakan rawatan dalam tempoh 24 jam selepas gejala awal, contohnya, sebaik sahaja kesemutan bermula.Jika seseorang menggunakan ubat antivirus, simptom mungkin hilang 1-2 hari lebih cepat berbanding jika mereka tidak menggunakan rawatan. Ubat juga boleh mengurangkan keparahan gejala.Jika seseorang mengalami kurang daripada enam kali berulang herpes genital setiap tahun, doktor mungkin menetapkan ubat antivirus setiap kali  berulang.Jika seseorang mengalami kambuhan lebih kerap, doktor mungkin mengesyorkan mengambil antivirus selama 6-12 bulan pada satu masa.Mengambil ubat-ubatan ini setiap hari untuk tempoh yang lebih lama boleh mengurangkan dengan ketara risiko penularan HSV kepada pasangan.
Jangan Main Cium Je!
Sebab tu, mak-mak zaman sekarang bimbang kalau si kecil mereka dicium saudara-mara, atau orang sekeliling. Keadaan persekitaran sekarang tak sama macam dahulu.
Jadi, kalau ada mak ayah yang melarang Mama atau orang lain untuk mencium anak mereka, jangan terasa hati pula ya. Lagi baik kalau Mama dan Papa sendiri memainkan peranan sebagai ibu bapa lain yang saling menjaga satu sama lain.
Kalau jadi apa-apa nanti, yang susahnya adalah mak ayah kepada budak itu sendiri. Semoga semua mengambil iktibar daripada kes ini.

Untuk lebih banyak info penting tentang kesihatan dan keselamatan di manja, klik SINI.


Stres & Pemakanan: Si Kecil Pun Boleh Stres Akibat Pilihan Makanan Mak Ayah Tau!

“Ish, dah cuba macam-macam produk wajah! Daripada harga biasa-biasa sampai yang berjenama, tapi kenapa muka masih nampak kusam tak bermaya ni?”
Pasti ada antara Mama yang mengalami masalah demikian, bukan?
Dengan otak serabut fikirkan banyak perkara, kini bertambah pressure bila tengok wajah pula semakin tak berseri. Aduh, stress-nya!
Tahukah anda, keserian wajah bukan hanya bergantung kepada jenis produk penjagaan semata-mata, namun pengambilan makanan dan pengurusan emosi serta mental yang baik juga mempengaruhi kesihatan muka anda.

Ms Huda Aiman Mohamad Shahir, Ketua Bahagian Dietetik dan Perkhidmatan Makanan, Pusat Perubatan Bukit Tinggi (BTMC)
Kelab Mama berkesempatan menemubual Ms Huda Aiman Mohamad Shahir, Ketua Bahagian Dietetik dan Perkhidmatan Makanan, Pusat Perubatan Bukit Tinggi (BTMC) bagi mengulas lanjut mengenai cara tepat memiliki wajah sihat bermaya melalui kaedah pengurusan stres yang baik.
Namun, harus diingati bahawa kesemua ini bermula dengan tabiat pemakanan sihat. Jom lihat apa kata dietition!
1. Adakah tabiat pemakanan yang salah boleh menyumbang kepada masalah stres?
Ya, tabiat pemakanan yang salah dapat menyumbang kepada masalah stres.
Makanan memainkan peranan penting dalam kesihatan fizikal dan mental seseorang. Ketidakseimbangan dalam makanan dan kurangnya nutrisi yang mencukupi boleh menyebabkan tubuh tidak berfungsi dengan baik.
Ini boleh mengakibatkan penurunan energi dan mengurangkan kemampuan seseorang untuk mengendalikan stres.
Makanan yang tinggi lemak, gula dan berproses juga akan menyebabkan keradangan kepada badan dan otak, dan ini akan meningkatkan risiko kecenderungan dan “mood disorders”.
2. Apakah jenis makanan yang harus dielakkan bagi mengatasi masalah stres?

Apabila cuba mengatasi masalah stres melalui pemakanan, terdapat beberapa jenis makanan yang sebaiknya dielakkan atau dikurangkan dalam diet.
Makanan seperti daging olahan, makanan tinggi gula, kafein, dan alkohol, yang memberikan sedikit nilai nutrisi, telah dikaitkan dengan lebih banyak gejala psikiatri dan boleh meningkatkan tahap kortisol iaitu hormon utama kita yang bertanggungjawab untuk stres.
3. Apakah jenis atau gaya pemakanan boleh menyumbang kepada masalah ‘anxiety’?
Sama seperti jenis makanan yang disebutkan diatas, tabiat pemakanan yang tidak sihat ini juga boleh menyumbang kepada masalah ‘anxiety’,dan boleh menyebabkan kelesuan dan ketidakselesaan kepada tubuh badan seseorang.
Kenaikan dan penurunan berterusan dalam tahap gula darah boleh mengakibatkan pelepasan adrenalin dan kortisol ke dalam aliran darah, dan ini boleh menyebabkan serangan panik.
Makanan berproses yang mengandungi garam berlebihan boleh menaikkan tekanan darah dan juga menyebabkan pelepasan adrenalin yang mencetuskan serangan ‘anxiety’.
Kafein merangsang sistem saraf pusat dan pengambilan berlebihan boleh menyebabkan denyutan jantung yang tidak teratur, gemetar, mudah marah, dan masalah insomnia.
Kafein juga boleh menghalang penyerapan beberapa vitamin, termasuk vitamin B, yang diperlukan untuk membantu relaksasi dan mengawal mood.
4. Apakah makanan yang sesuai diambil bagi memastikan wajah kelihatan sihat dan bermaya?

Makanan yang sesuai untuk menjaga kesihatan kulit dan membuat wajah terlihat segar dan bermaya adalah makanan yang kaya nutrisi dan antioksidan.
Nutrisi yang tepat dapat membantu merangsang produksi kolagen, menjaga kulit lembap, melindungi kulit dari kerosakan akibat sinar matahari dan meminimalkan tanda-tanda penuaan.
Vitamin C, omega 3, vitamin E adalah contoh nutrisi yang sangat membantu dalam kesihatan kulit.
Makanan yang tinggi antioksidan seperti dark chocolate, teh hijau, minyak zaitun, flax seed, buah-buahan dan sayur-sayuran harus diamalkan untuk menjaga kulit dari radikal bebas dan mengurangkan keradangan.
Amalkan minum air putih (dalam 6-8 gelas setiap hari) untuk mengekalkan hidrasi badan.
5. Selain daripada jenis pemakanan, adakah waktu makan tidak teratur turut menyumbang kepada stres?
Ya, waktu makan yang tidak teratur atau salah juga dapat menyumbang kepada masalah stres. Pola makan yang tidak konsisten dan tidak teratur dapat mempengaruhi sistem tubuh, termasuk mengganggu keseimbangan hormon dan energi.
6. Adakah pengambilan suplemen tertentu boleh membantu meredakan stres seperti vitamin C, kolagen, dan sebagainya?
Beberapa suplemen tertentu dapat membantu meredakan stres atau mendukung kesihatan mental secara keseluruhan seperti vitamin B complex, vitamin C, magnesium, omega 3 dan probiotik.
Namun, penting untuk diingatkan bahawa suplemen bukanlah pengganti pola makan yang sihat dan gaya hidup seimbang.
Sebelum memulakan pegambilan suplemen, disarankan untuk mendapat konsultasi daripada doktor atau pakar pemakanan, terutamanya jika anda memiliki masalah kesihatan atau mengambil ubat-ubatan lain.
Suplemen dapat berinteraksi dengan ubat dan boleh menyebabkan kesan sampingan tertentu.
7. Mengapakah kebiasaan individu yang sedang stres akan mengambil makanan atau minuman manis secara berlebihan ?
Ketika seseorang mengalami stres, respon tubuhnya dapat berubah sebagai tanggapan terhadap tekanan atau beban emosi, dengan melepaskan hormon stres seperti kortisol dan adrenalin.
Hormon-hormon ini dapat meningkatkan nafsumakan dan membuat orang cenderung mencarimakanan yang tinggi gula dan lemak.
Terdapat juga sesetengah orang merespon stresdengan mengalihkan perhatian mereka kemakanan sebagai cara untuk mengatasi perasaan negatif atau tidak nyaman.
Beberapa kajian penyelidikan menunjukkan bahawa makanan manis dapat mempengaruhi kimia dalam otak, menyebabkan perubahan sementara dalam suasana hati dan perasaan yang lebih baik.
Oleh itu, seseorang mungkin merasa bahawamakanan manis dapat membantu merekamengatasi stres, setidaknya untuk sementara waktu.
8. Bagi situasi individu yang stres akibat masalah tersendiri seperti masalah rumah tangga, kewangan dsb; adakah terdapat jenis makanan yang boleh membantu mengurangkan stres seseorang itu?
Terdapat beberapa jenis makanan yang dapat membantu mengurangi tekanan stres dan meningkatkan kesejahteraan mental. Seperti yang telah dijelaskan di atas, makanan yang mengandungi vitamin B, C, omega 3 dan antioksidan contohnya buah-buahan beri, sayuran hijau, dark chocolate, ikan salmon dan tuna adalah disarankan bagi membantu mengurangkan stres.
Bagaimanapun, sumber utama kesihatan mental adalah pola makan secara keseluruhan dan gaya hidup sihat.
Makanan yang sihat dan cukup nutrisi, bersama dengan latihan fisik, tidur yang cukup dan teknik pengurusan stres yang efektif, dapat membantu mengatasi stres dan meningkatkan kesejahteraan mental secara keseluruhan.
9. Apakah contoh tabiat pemakanan terbaik yang disyorkan sendiri oleh Dietitian dalam usaha meredakan stres?

Mengamalkan pinggan sihat atau “Suku suku separuh” dalam diet seharian. Makan pada waktu yang teratur, dan tidak membiarkan badan dalam tahap kelaparan atau energi badan yang rendah dalam jangka masa yang lama.
Lebihkan sayur-sayuran dan buah-buahan untuk meningkatkan pengambilan vitamin dan zat yang dapat membantu mengurangkan tahap stres.
Kurangkan makanan tinggi lemak, berproses, gula dan garam berlebihan untuk membantumenyeimbangi hormon-hormon yang mempengaruhi stres dan tekanan darah.
10. Apakah bayi 6 bulan ke atas juga boleh mengalami stres akibat pemakanan yang diperkenalkan oleh ibu bapa mereka? Bagaimana pula dengan anak kecil, terutamanya ‘picky eaters’ – apakah mereka juga boleh tertekan akibat pilihan makanan atau minuman yang diberikan?
Ya, bayi 6 bulan ke atas dan anak kecil, terutamanya ‘picky eaters’, juga dapat mengalami stres daripada pemakanan yang diberikan ibu bapa atau pengasuh.
Bayi 6 bulan ke atas
Ketika bayi mencapai usia sekitar enam bulan, mereka biasanya diperkenalkan dengan ‘complementary feeding’.
Pada tahap ini, perubahan dalam makanan mereka dapat menyebabkan ketidaknyamanan atau ketidakbiasaan. Misalnya, sesetengah bayi mungkin menolak makanan baru atau memiliki respon yang negatif terhadap tekstur atau rasa yang berbeza.
Ini boleh menyebabkan stres kepada bayi, tetapi biasanya bersifat sementara dan akan berkurangan dengan waktu dan kesabaran.
Anak kecil atau ‘Picky Eaters’

Mereka boleh mengalami stres atau rasa kecewa disebabkan pilihan makanan yang terbatas atau makanan yang tidak disukai. ‘Picky eaters’ cenderung untuk memilih makanan yang mereka suka dan menolak makanan lain yang dianggap asing atau tidak disukai.
Ketika pilihan makanan mereka dibatasi, mereka mungkin mengalami stres atau berasa tertekan untuk mencuba makanan baru.
Menyediakan variasi makanan yang sihat dapat membantu mereka mengatasi ketidaknyamanan dan stres bagi mencuba makanan baru.
Namun, sangat penting bagi ibu bapa untuk tidak memaksa anak makan makanan yang mereka tidak suka kerana ini dapat meningkatkan tahap stres anak dalam pemakanan seharian mereka.
Haa, anak-anak kecil pun stres tau Mama! Bukan kita je yang stres. Semoga dengan perkongsian daripada Ms Huda ini berguna untuk Mama sekeluarga.

Baca perkongsian pakar mengenai pelbagai topik kesihatan yang lain di SINI.


12 Jenis Pam Susu Yang Trendy Tapi Masih Mesra Poket Dengan Mak-mak Zaman Sekarang

Bagi Mama mesti confuse kan nak beli pam susu yang macam mana kan sama ada beli pam manual atau handfree. Lebih-lebih lagi Mama yang baru kali pertama kali jadi Mama.
Pam susu ni sangat berguna kepada Mama yang berkerja. Lagi-lagi kepada Mama yang berjuang untuk breastfeeding anak-anak.
Mama jangan risau, Mama Siti dah senaraikan jenis pam susu mengikut harga tau. Jadi, Mama boleh pilih yang sesuai dengan bajet Mama.
Jenis Alat Pam Susu dan Kos Setiap Satu
Untuk memudahkan Mama, Mama Siti susun ikut urutan harga mengikut bajet Mama. Senang la Mama nak pilih mengikut berapa bajet Mama untuk beli pam susu ini.
1. Anakku Manual Breast Pump

Kredit Gambar: Carousell Malaysia
Harga: RM74.90
Bagi Mama yang lebih suka gunakan produk bercirikan manual, Anakku Manual Breast Pump ni akan menjadi pilihan utama Mama.
Pam susu ni bukan mudah alih je, bunyinya pun perlahan jugak. Sebab tu pam susu ni sesuai kalau Mama nak guna dekat luar.
Design pam susu ni dapat membantu merangsang time mengepam susu Mama secara semula jadi.
Walaupun harganya murah Mama jangan risau, silikon dan botolnya diperbuat dengan bahan yang berkualiti tinggi jadi pam susu ni dapat bertahan lama.
2. Mama’s Choice Single & Handy Electric Breast Pump
Kredit Gambar: Shopee Malaysia
Harga: RM127.50 (single)
Breast pump dari Mama’s Choice ni bukan berfungsi dengan menggunakan kabel elektrik je tapi kalau Mama nak gunakan USB pun boleh jugak tau. Lagi senang kan cucuk je USB.
Paparan dan button pun senang je Mama nak handle. Selain tu, ada dua mod ekspresi dengan sembilan laras sedutan untuk kesesuaian Mama nak guna.
Jadi, kalau tetiba takda bekalan elektrik pun tak apa kan, sebab boleh cucuk guna USB je breast pump Mama’s Choice ni.
3. Autumnz Swift Single Electric
Kredit Gambar: Philips Avent l Baby productsKredit Gambar: www.carousell.com.my
Harga: RM159.00 (single)
Pam susu ini mempunyai corong pam yang dilengkapi dengan silikon bubble yang sama dengan sistem urutan untuk payudara. Pam susu ini jugak mempunyai satu sistem anti backflow untuk mengelakkan dari susu tercemar tau.
Paparan LCD di pam ini jugak ada night mode yang membolehkan Mama mengepam walaupun di dalam gelap.
Jadi, kalau Mama gunakan pam susu dari Autumnz Swift Single Electric tak perlu risau nak pam dalam gelap pun boleh.
4. Anakku Double Electric Breast Pump
Kredit Gambar: iRFA
Harga: RM199.90 (double)
Breast pump jenama ini tidak mengeluarkan bunyi yang bising sebab ada Teknologi Ultra-Senyap. Jadi Mama boleh pump di mana-mana je.
Selain tu, pad silikon mengurut breast Mama dan perlahan-lahan meredakan kesakitan time mengepam jadi time Mama mengepam akan buat Mama lebih selesa.
Saiznya yang ringan, senang dipasang dan mudah untuk dibersihkan. Selain tu ada jugak percuma kit pemegang pam manual yang boleh ditukar.
5. Philips Avent Comfort Manual Breast Pump
Kredit Gambar: ebebek
Harga: RM203.00
Design pam ni yang unik membolehkan Mama mengepam dengan posisi yang lebih selesa. Sebab susu akan mengalir terus ke dalam botol walaupun Mama duduk tegak.
Breast pump Avent ni jugak mempunyai kusyen urut yang lembut untuk merangsang lebih banyak aliran susu keluar.
Bukan tu je, bahagian pam pun senang nak digunakan, basuh dan jugak dipasang semula. Saiznya pun mudah untuk Mama bawak ke mana-mana dan ringan.
Untuk breast pump ini Mama boleh dapatkan ni di Motherhood tau.
6. Halford Duo Rechargeable Double
Kredit Gambar: Suri.my
Harga: RM219.00 (double)
Breast Pump ini bukan saja tak bising malah, ada paparan LCD yang akan memudahkan Mama untuk mengawal penggunaannya.
Breast pump ini menyediakan urutan lima kali dengan hisapan satu kali baik untuk melegakan kesakitan akibat bengkak payudara dan merangsang penyusuan yang lebih baik.
Breast pump ini dilengkapi dengan Bateri Lithium-lon yang Mama boleh cas semula (kira-kira 200 minit setiap kitaran setelah dicas penuh).
Motor pam yang kecik dan ringan jadi sangat sesuai untuk Mama bawak ke mana-mana.
7. Autumnz GAYA Gen 2 Wearable Electric Breast Pump
Kredit Gambar: CarousellKredit Gambar: Lazada
Harga: RM255.00 (single combo)
Autumnz Gaya Gen 2 ni ada ciri yang ringan iaitu mudah dipakai tanpa wayar dan ringan je.
Kalau mesin pam ni Mama cas penuh, Mama boleh mengepam untuk empat ke lima sesi dan setiap sesi pula boleh dilakukan selama 15 hingga 20 minit.
Bekas pam pula Mama jangan risau sebab boleh kumpulkan sebanyak 180 ml atau enam oz tanpa gunakan wayar. Nak pam sambil buat kerja pun boleh.
Pam susu ni pun ada sembilan tahap sedutan untuk dua mod yang berbeza iaitu massage dan ekpresi mod jugak.
8. Pigeon Electric Portable
Kredit Gambar: The Review Collective
Harga: RM263.12 (single)
Selesanya pump ini sebab ada Comfort ProperFit Soft Silicone Cushion yang menyediakan material yang selamat dan sesuai untuk mengepam dengan lebih cekap.
Pam ini ada dua mod, iaitu stimulasi dan ekspresi dengan enam tahap tekanan sedutan boleh laras.
Sangat sesuai kalau Mama yang jarang guna pam kalau nak beli pam jenis macam ni. Tapi untuk guna pam ni kena ada plug elektrik tau.
Pam yang portable dan botol pula disediakan dengan stand. Jadi, Mama tak ada masalah susu tumpah.
9. Malish Aria Double Electric
Kredit Gambar: Carousell
Harga: RM399.00 (double)
Pam susu Malish Double ni ada dua pam tau yang oleh Mama mengepam secara serentak terus. Pam ni pun dilengkapi dengan paparan LCD yang Mama boleh kawal sendiri untuk kuasa sedutannya.
Design pam susu ni bertindak balas kepada irama pam yang meniru penyusuan baby untuk keselesaan yang maksimum.
10. Bumble Bee Mini Ultra 2 Double Breast Pump
Kredit Gambar: www.carousell.com.my
Harga: RM414.15 (double)
Jenama Bumble Bee ni selalu menjadi salah satu jenama yang kerap menjadi pilihan Mama. Corong yang direka untuk keselesaan Mama supaya time Mama mengepam susu tak tumpah.
Pam ni pun ada ciri-ciri mimik suction baby dengan sembilan laras lembut untuk memudahkan susu Mama keluar seperti semula jadi je.
Satu lagi, Mama jangan risau kalau Mama lupa nak laraskan mengikut kesesuaian dengan Mama sebab pam ni ada sistem memori yang akan ingatkan Mama tetapan terakhir pada motor.
Keamatan pada pam susu ni pula maksimumnya lebih 50Kpa. Serta ada dua corong mudah alih dengan saiz yang kecil juga.
Dekat Motherhood pun ada breast pump Bubble Bee ni kalau Mama beli, time diskaun lagi murah dari harga asal tau.
11. IMANI i2Gen2 Breast Pump
Kredit Gambar: Amazon.com
Harga: RM499.00 (single)
Imani Hands Free Breast Pump i2Gen2 ada dua mod iaitu massage dan ekpresi. Ketetapannya ada lima tahap.
Rekaanya kecil dan ringan membolehkan Mama gunakannya di mana-mana je. Dilengkapi dengan bateri, yang membolehkan Mama guna selama tiga jam berterusan dan Mama hanya perlu cas selama dua jam je untuk penuhkan bateri.
Breast pump ni ada anti backflow, paparan LED and ada auto-off jugak selepas Mama guna selama 20 minit.
12. Philips Avent Electric Breast Pump

Harga: RM1299.00 (single & double)
Breast pump dari Philips ini telah diciptakan dengan ada nya ciri pintar selaras vakum Natural Emotion Technology di mana seakan baby yang sedang menyusu.
Ciri yang ada pada pam ni dengan lancarnya menukarkan dari tetapan stimulasi ke ekspresi. Sebab itu, breast pump ni gunakan kit ekspresi perlindungan material silikon yang lembut.
Kalau Mama nak tahu baterinya boleh dicas untuk penggunaan on-the-go tau. Selain saiznya yang sudah pasti boleh dibawa ke mana-mana, saiz silikon perlindungan areola yang boleh muat dan selesa pada mana-mana saiz puting Mama.
Pam ini ada 16 untuk tetapan expression manakala, lapan tetapan simulasi yang Mama boleh pilih.
Mama perlu ada pam susu di rumah sekurang-kurangnya yang manual. Pam susu ni penting untuk mengelakkan berlaku bengkak susu tau.
Kredit gambar: Motherhood.com.my
Bagi Mama yang masih aktif menyusukan si manja, jom sama-sama kita sertai acara Breastfeeding Pledge TERBESAR yang dianjurkan Motherhood.com.my di Tropicana Gardens Mall, Petaling Jaya, Selangor.
Jangan lupa untuk pledge dan tunjukkan sokongan anda mengenai breastfeeding bersama mak-mak yang lain. Setiap pledge bakal menerima sijil penyertaan dan mereka yang dapat menghadirkan diri di Tropicana Gardens Mall nanti akan turut menerima sebuah goody bag bernilai RM100*!
Daftarkan penyertaan dan ikrar Mama sebagai seorang breastfeeding mom di SINI hari ini.
*Tertakluk kepada terma & syarat

Baca pelbagai kisah menarik mengenai Breastfeeding di SINI.


Tiga Papa Kongsikan Pengalaman & Pandangan “Breastfeeding Journey” Isteri Mereka

Melihatkan Mama bersengkang mata, menahan keletihan dan berkorban banyak perkara semata-mata mahu menyusukan si kecil pasti turut menjentik hati kecil Papa. Masakan tidak, kaedah menyusu badan seolah terletak di bahu isteri semata-mata.
Isterilah yang terpaksa hadap kesakitan tatkala si anak mulai tumbuh gigi. Isteri juga perlu korbankan masa tidur lantaran si kecil minta disusukan tanpa mengira masa.
Tak sentuh lagi bab sakit badan, lenguh sendi, dan banyak lagi halangan dan kesukaran ditempuh.
Sementara Papa boleh tidur lena di malam hari, tak bimbang masalah kewangan sekiranya anak perlu tukar jenis susu formula kerana dah capai usia perkembangan tertentu, atau tukar susu lebih yang lebih ‘premium’ gara-gara masalah pembuangan najis bayi yang tak lawas.
Besar sangat pengorbanan isteri yang setia untuk menyusu badan kepada anak mereka, bukan?
Bagaimanapun, seorang Papa yang pandai menghargai pasangannya pasti tahu peranan atau bantuan yang boleh dilakukan meskipun kecil.
Bagi tiga lelaki hebat ini, dikurniakan isteri yang berusaha memberikan anak susu badan semata-mata adalah satu rahmat besar bagi mereka.
Sebagai suami, mereka sendiri menyaksikan cabaran dihadapi sang isteri dalam usaha memberikan yang terbaik untuk cahaya mata mereka.
Lantaran berasa kagum, tiga Papa ini berkongsi pendapat mengenai tindakan isterinya yang dirasakan contoh terbaik kepada anak-anak mereka suatu hari nanti.
1. Papa Aydin

Kredit gambar: Encik Munir Mansor
Bagi bapa kepada seorang cahaya mata, Munir Mansor berkata, kegigihan isterinya memberikan susu badan kepada anak lelaki semata-mata sangat mengagumkan beliau.
Dia melihat kepayahan pasangannya itu yang begitu berusaha memberikan menu terbaik untuk anak mereka yang dinamakan sebagai Muaz Aydin, berusia setahun, tujuh bulan.
“Saya menjadi saksi melihatkan isteri yang selalu letih dan tak cukup tidur sebab fully breastfeeding. Looks like easy but totally no.
Our son is very active and time feeding pun, dia sentiasa ada akal untuk dilakukan dan itu semua membuatkan isteri sentiasa letih dek kerana melayan kerenah si kecil yang pelbagai ragam.
“Tak cukup dengan layan kerenah anak, breastfeeding juga sering membuatkan aliran susu isteri tersumbat dan sering saya lihat dia akan mengurut breast selama berhari-hari akibat blocking.
Kalau saya di tempatnya pun, saya tak pasti mampu pikul semua cabaran ini atau tidak. Harapan saya agar segala pengorbanan isteri ini diganjari ALLAH. Tiada harta dunia yang boleh dibalas jasa beliau melainkan harapan anak kami juga akan sentiasa menghargai ibunya ini sehingga ke akhir hayat,” luahnya.

2. Papa Airis
Kredit gambar: Encik Mohd Harrizan Mohd Tabri
Sementara itu, Mohd Harrizan Mohd Tabri yang merupakan Papa kepada Airis Raudah berkata, kepayahan isterinya menyusukan badan secara direct selain turut melakukan pumping session setiap kali di office cukup menjentik hati beliau.
“Terima kasih pada sang isteri yang banyak berkorban bermula daripada mengandung, melahirkan anak sehinggalah ke fasa menyusukan badan.
Tiada yang dapat membalas jasa isteri saya, Nur Liyana kerana menjadi ibu terbaik buat anak kami.
“Isteri sangat berusaha memberikan susu badan kerana sebelum ini kuantiti susunya pernah drop, tapi dia tidak mengalah untuk memberikan anak susu ibu.
Pelbagai tips dan petua isteri saya ikuti yang mana saya rasa itulah pengorbanan terbaik daripada beliau,” katanya.

3. Papa Asir & Adra
Bagi pemuda ini, Mohd Farith Amer P Ramli mengakui terharu melihatkan kecekalan isterinya, Nur Attiya Masrom yang sanggup bersusah-payah menyusu kedua-dua cahaya mata mereka sepenuhnya tanpa serik.
Kredit gambar: Encik Mohd Farith Amer P Ramli
“Walaupun terlihat sukar ketika pertama kali menimang cahaya mata iaitu Asir, tapi saya tak sangka isteri masih bersemangat memberikan susu badan untuk puteri kedua kami pula, Adira. Saya doakan agar jasa dan pengorbanan isteri saya diberkati Allah.
“Sesungguhnya isteri membuktikan beliau wanita hebat di mata saya. Saya akan pastikan kedua-dua anak kami terus menghargai ibunya dan menjadikan wanita ini sebagai ratu terbaik di hati mereka. Suatu hari nanti, saya akan ceritakan kepada anak-anak akan kepayahan dan pengorbanan wanita yang digelar Umi dalam hidup mereka. Terima kasih isteriku!”

Bagi Mama yang masih aktif menyusukan si manja, jom sama-sama kita sertai acara Breastfeeding Pledge TERBESAR yang dianjurkan Motherhood.com.my di Tropicana Gardens Mall, Petaling Jaya, Selangor.
Jangan lupa untuk pledge dan tunjukkan sokongan anda mengenai breastfeeding bersama mak-mak yang lain. Setiap pledge bakal menerima sijil penyertaan dan mereka yang dapat menghadirkan diri di Tropicana Gardens Mall nanti akan turut menerima sebuah goody bag bernilai RM100*!
Kredit gambar: Motherhood.com.my
Daftarkan penyertaan dan ikrar Mama sebagai seorang breastfeeding mom di SINI hari ini.
*Tertakluk kepada terma & syarat

Baca pelbagai kisah menarik mengenai Breastfeeding di SINI.


Luaskan Perspektif Bersedekah di Antara 12 Rumah Anak Yatim di Penang Ini

“Mama Siti, kita hanya boleh bagi sumbangan untuk anak-anak yatim beragama Islam sahaja kah?”
Dalam ajaran Islam, kita memang disuruh berbuat baik kepada mereka. Malah banyak dalil yang menyatakan perkara ini.
“Dan mereka bertanyakan kepada mu (wahai Muhammad) terhadap anak-anak yatim. Katakanlah bahawa berbuat islah (kebaikan) kepada mereka itu (anak-anak yatim) adalah merupakan suatu kebaikan”
(Surah Al-Baqarah ayat 220)
Namun begitu, agama kita juga mengajarkan agar kita saling berbuat baik kepada semua manusia tidak kira apa pegangan mereka. Oleh itu, kali ini Mama Siti senaraikan 12 rumah anak-anak yatim Penang sebagai rujukan pihak Mama nanti ya.
12 Rumah Anak Yatim di Pulau Pinang
#1 Wisma Yatim Perempuan Islam Pulau Pinang

Kredit gambar: Google Review
Alamat: Wisma Yatim No. 79 Jalan Scotland, 11400 Pulau Pinang, 10450
Hubungi: 04-2297355
Nama pengurus: Tn Hj Shaik Mohamad PMA
Media sosial: Facebook
#2 Wisma Yatim Laki-laki Pulau Pinang
Kredit gambar: Twitter/ PCEB_MY
Alamat: 173, Jalan Air Itam, 11400 Ayer Itam, Pulau Pinang
Hubungi: 04-828 8897
Nama pengurus: Tn Hj Shaik Mohamad PMA
Media sosial: –
#3 Ru Yi Home (Children’s Home)
Kredit gambar: Facebook
Alamat: 679C, Jalan Air Terjun, George Town, 10470 George Town, Pulau Pinang
Hubungi: 04-226 1846
Nama pengurus: –
Media sosial: Facebook
#4 Penang Shan Children’s Home
Kredit gambar: Facebook
Alamat: 679-D, Jalan Mount Erskine, Kampung Raya Baharu, 10470 Tanjung Tokong, Pulau Pinang
Hubungi: 04-229 2186 & WhatsApp
Nama pengurus: Mdm Chan Siew Har
Media sosial: Facebook
#5 Pertubuhan Rumah Kebajikan Seri Cahaya Pulau Pinang
Kredit gambar: Facebook
Alamat: 741, Lintang Permatang Damar Laut, Kampung Batu Maung, 11900 Bayan Lepas, Pulau Pinang
Hubungi: 04-626 5101
Nama pengurus: –
Media sosial: Facebook
#6 ST. Joseph’s Home
Alamat: 52-K&52-R, Jalan Penang, George Town, 10000 George Town, Pulau Pinang
Hubungi: 04-263 5418
Nama pengurus: –
Media sosial: Laman sesawang
#7 Rumah Permata Kasih
Kredit gambar: Google
Alamat: 2079, Jalan Permatang Janggus, Kampung Bagan Serai, 13500 Permatang Pauh, Pulau Pinang
Hubungi: 011-28490178
Nama pengurus: Puan Aina & Puan Hafizah
Media sosial: Laman sesawang
#8 Pusat Jagaan Nasyiatul Aisyiyah
Kredit gambar: ahlulsuffah.blogspot.com
Alamat: 60, Sg Pinang Village, 11010 Balik Pulau, Penang
Hubungi: 017-469 4009 & 019 – 252 3900
Nama pengurus: Puan Rohani
Media sosial: Laman sesawang
#9 Rumah Anak Kesayangan
Alamat: No. 15, Jalan Sena Jaya 1, Taman Sena Jaya, Pokok Sena 13200 Kepala Batas, Penang
Hubungi: 013-380 6313
Nama pengurus: Cik Roslina
Media sosial: Facebook & Laman sesawang
#10 Rumah Kanak-Kanak Taman Bakti
Kredit gambat: Utusan Malaysia
Alamat: 13200 Kepala Batas, Pulau Pinang, Taman Bertam Indah, 13100 Kepala Batas, Penang
Hubungi: 04-575 1214
Nama pengurus: Puan Faridah Bt Ahmad
Media sosial: Facebook
#11 Pusat Jagaan Sinar Ceria
Alamat: 78, Lorong Sejahtera 2, Taman Sejahtera, 14000 Bukit Mertajam, Pulau Pinang
Hubungi: 012-468 2058
Nama pengurus: Mrs Suguna Vengadason
Media sosial: Facebook
#12 The Salvation Army Penang Children’s Home
Kredit gambar: Facebook
Alamat: 8 A, Jalan Logan, 10400 George Town, Pulau Pinang
Hubungi: 04-227 0159
Nama pengurus: –
Media sosial: Facebook & Laman sesawang
Kredit gambar: The Guardian
Bersedekah kepada anak yatim sangat dituntut kepada saudara seagama mahupun yang berbeza kepercayaan. Sama seperti baginda Rasulullah SAW yang melayani seorang buta dengan lemah lembut.
Diharap artikel ini meluaskan perspektif Mama untuk terus bersedekah walaupun berbeza pendirian agama.
“Jika kamu berbuat kebaikan, (maka faedah) kebaikan yang kamu lakukan adalah untuk diri kamu; dan jika kamu berbuat kejahatan, maka (kesannya yang buruk) berbalik kepada diri kamu juga.”
(Surah al-Isra’: ayat 7)

Dapatkan panduan rumah anak yatim dan tempat-tempat lain DI SINI.


Diet “Zero Sugar” atau “Cut Sugar”? Ini Penjelasan Oleh Coach Terkenal, Kevin Zahri

Kalau nak diet je mesti kita akan cut sugar kan tapi ada juga yang melakukan zero sugar. Walaupun lakukan cut sugar masih lagi ada ambik gula tetapi berbeza dengar zero sugar yang tak ambik gula langsung.
Perbezaan Zero Sugar Diet dengan Cut Sugar Diet?
Zero Sugar Diet

Kevin Zahri ada jelaskan mengenai zero sugar diet ni atau no sugar diet. Untuk proses diet ni ada dua fahaman. Pertama, zero sugar diet ni tak ambik sebarang gula dalam pemakanan harian.
Maksudnya tidak mengambil sebarang makanan atau minuman yang mempunyai gula. Selain tu, mengelakkan juga makan buah-buahan. Senang cerita, dalam diet itu tak mengambil processed diet langsung.
Zero sugar diet yang kedua pula, lagi ialah tak makan makanan yang mempunyai gula yang diproses.
Tapi menurut perkongsiannya lebih sesuai dipanggil sebagai no processed sugar diet sebab agak susah untuk elakkan kan makan buah. Ye lah, dalam buah pun ada gula kan.
Zero sugar diet ni agak bahaya sebab tak ada sebarang gula yang masuk dalam badan kita. Boleh buat badan kita mengigil atau hypo nanti.
Cut Sugar Diet

Cut sugar diet pula kita stop secara perlahan-lahan pengambilan gula dalam badan kita. Selalunya kita akan lakukan pada minuman dan dessert yang manis. Bukan tak ambik terus tau, cuma kurangkan je.
Selain tu, kurangkan dalam pengambilan nasi serta lebihkan makanan berkhasiat seperti sayur dan protein. Cuba lakukan cut sugar dalam masa sebulan je, lepas tu tengok ada perubahan atau tidak pada badan kita.
Kalau jenis yang suka makan or minum manis jangan terus lakukan diet ni secara mengejut, nanti body tak dapat nak terima dengan kejutan tanpa gula ni.
Cara-cara untuk Cut Sugar
1. Masak Sendiri di Rumah

Restoran atau kedai makan selalunya akan menggunakan banyak gula dalam masakan. Jadi, bila kita masak sendiri kita dapat mengawal jumlah penggunaan gula dalam makanan kita.
Makanan yang kita masak sendiri sudah tentu lebih sihat dan berkhasiat tanpa mengunakan sebarang tambahan gula.
Lagi pun, sekarang ada banyak resepi diet dan sesuai sangat kalau nak bawa bekal ke office. Kenyang dan boleh diet pada masa yang sama.
2. Mulakan Cut Sugar secara Perlahan
Kredit Gambar: Aditya Birla Capital
Cuba lakukan cut sugar dalam dua minggu dahulu, untuk pastikan badan Mama Papa dapat menyesuaikan diri dengan tanpa kehadiran gula.
Sebagai contoh, kalau dalam sehari Mama Papa minum air manis sebanyak empat gelas kurangkan kepada dua gelas.
3. Makan Buah-buahan yang Gula Rendah
Kredit Gambar: POPSUGAR UK
Tanpa kita sedar buah sebenarnya ada banyak gula jugak tau. Lagi-lagi buah-buahan yang tropika seperti pisang, mangga dan nanas.
jadi, buah yang elok dan mempunyai gula rendah yang Mama Papa boleh makan antara nya berries, kiwi, tembikai, avocado dan epal hijau.
4. Buat Smoothie Sendiri Je

Lebih baik Mama Papa buat smoothie sendiri je dekat rumah. Guna buah dengan sayur je.
Dalam buah ni pun ada gula yang semula jadi, tak perlu nak tambah pemanis lain. Smoothie kan senang nak buat, bahan pun tak perlu guna banyak.
Lagi satu, smoothie sihat ni dapat gantikan makanan yang kurang sihat macam bijirin, bar granola dan makanan ringan.
Sekarang dah senang ada blender portable, jadi kalau rasa nak minum smoothie dekat mana-mana pun senang, letak buah lepastu nak minum tinggal blend je.
5. Lakukan Senaman

Walaupun cut sugar tak bermakna tak perlu untuk melakukan senaman ye. Senaman ni perlu tau, cuma tak bermaksud Mama Papa perlu lakukan setiap hari.
Mama Papa ambil masa 30 minit pun sudah cukup. Tak perlu lakukan senaman yang berat, buat je brisk walk di kawasan rumah atau taman dekat rumah pun boleh.
Senaman ni membantu Mama Papa sebab endorfin yang dilepaskan time bersenam dapat memberikan rasa kesejahteraan yang sama macam sepotong kek tau!
Apakah Kelebihan Cut Sugar?
Oh ye, dengan menghapuskan pengambilan gula ni dapat tingkatkan mood kita sebab berlakunya pengurangan keradangan dan tekanan oksidatif pada badan kita tau.
Bukan tu je, fizikal tubuh kita juga akan meningkat dari segi stamina dan tenaga. Malah, bagi yang kerap kencing tengah malam pun akan kurang ulang-alik pergi tandas.
Bila cut sugar ni sudah pasti lah, seluar baju makin longgar dan muka serta kulit pun boleh jadi cerah dan glowing tau.
Mama Papa dah tahukan apa itu beza zero sugar diet dengan cut sugar diet kan. Jadi, jangan confuse lagi ye antara dua diet ni.
Mama Papa pilih lah diet yang sesuai untuk dilakukan mengikut kemampuan sendiri. Lagi pun, kita nak amalkan diet yang berpanjangan tau bukan sekejap kejap je.

Dapatkan lebih banyak info tentang kesihatan Mama Papa di SINI.


10 Pilihan Terbaik Klinik Pakar Kanak-kanak di Ipoh

Terdapat banyak klinik pakar kanak kanak ipoh yang semakin menjadi pilihan ibu bapa sebagai langkah mudah dan cepat untuk mendapatkan rawatan yang terbaik. Hal ini kerana ibu bapa merasakan klinik yang mempunyai pakar kanak-kanak ini lebih tahu dan detail semasa merawat pesakit kecil mereka.
Bidang kepakaran mereka yang lebih spesifik dan kebanyakan adalah doktor yang berpengalaman mendatangkan lebih kepercayaan buat Mama dan Papa yang sememangnya mahukan yang terbaik buat anak-anak.
Oleh itu, bagi Mama dan Papa yang tinggal di sekitar Ipoh dan kawasan yang berdekatan dengan berikut adalah beberapa klinik dan hospital yang boleh anda kunjungi sekiranya anak anda sakit. Jom lihat!

Kredit gambar: hher24.com
Senarai Klinik Pakar Kanak-kanak di Ipoh, Perak
#1. Pakar Kanak Kanak Pusat Perubatan Ar-Ridzuan
Kredit gambar: Facebook @Hospital Ar-Ridzuan
Alamat:
A1, B-G-3 & B-G-5, B-1-1 & B-1, 3, Jalan Dato Seri Ahmad Said, Greentown Suria, 30450 Ipoh, Perak
Waktu Operasi:
24 jam
Perkhidmatan:
Rawatan komprehensif kepada kanak-kanak dan bayiKonsultasi bersama doktorPembedahanPerkhidmatan vaksinasiLain-lain rawatan am
No. telefon:
05-242 1111
Facebook/Website:
Hospital Ar-Ridzuan
#2. Child Specialist Clinic Lim
Kredit gambar: Google streetview
Alamat:
99, Jalan Kamaruddin Isa, Fair Park, 31400 Ipoh, Perak
Waktu Operasi:
Isnin-Jumaat (9am – 12.30pm & 2.30pm-5pm)Sabtu (9am-pm)Ahad & Cuti Umum (Tutup)
Perkhidmatan:
Rawatan komprehensif kepada kanak-kanak dan bayiKonsultasi doktorPerkhidmatan vaksinasiRawatan penyakit kulit kanak-kanakLain-lain perubatan am
No. telefon:
05-547 9508
#3. Klinik Pakar Kanak-Kanak Australia
Kredit gambar: Google reviews @Tim Tan
Alamat:
35, Jalan Chung Thye Phin, 31650 Ipoh, Perak
Waktu Operasi:
Isnin – Khamis (9am-12.30pm, 2pm-4pm & 7.30pm-9.15pm)Jumaat & Sabtu (9am-12.30pm & 2pm-4pm)Ahad (Tutup)
Perkhidmatan:
Rawatan komprehensif kepada kanak-kanak dan bayiKonsultasi doktorLain-lain rawatan am
No. telefon:
05-242 0982
#4. Kelinik Pakar Kanak-Kanak Tang
Kredit gambar: Google reviews @Linda Mohd
Alamat:
Jalan Leong Sin Nam, Kampung Jawa, 31350 Ipoh, Perak
Waktu Operasi:
Isnin-Jumaat (8.30am-1.30pm & 6pm-8.30pm)Sabtu (8.30am-1.30pm & 2.30pm-4.30pm)Ahad (8.30am-12.30pm)
Perkhidmatan:
Rawatan komprehensif kepada kanak-kanak dan bayiKonsultasi doktorLain-lain rawatan am
No. telefon:
05-241 7808
#5. Klinik Kanak-Kanak Yee & Lee
Kredit gambar: Google reviews @Linda Mohd
Alamat:
No. 6, Jalan Leong Sin Nam, Kampung Jawa, 31350 Ipoh, Perak
Waktu Operasi:
Isnin-Khamis (9am-1pm & 2.30pm-6.30pm)Jumaat (9am-1pm)Sabtu, Ahad & Cuti Umum (Tutup)
Perkhidmatan:
Rawatan komprehensif kepada kanak-kanak dan bayiKonsultasi doktorPerkhidmatan vaksinasiLain-lain rawatan am
No. telefon:
05-254 1799
#6. H.M. Wong Child Specialist Clinic
Kredit gambar: Google streetview
Alamat:
No. 2, Jalan Leong Sin Nam, Kampung Jawa, 30300 Ipoh, Perak
Waktu Operasi:
Isnin, Selasa, Khamis & Jumaat (9am-3pm)Sabtu (9am-12.20pm)Ahad (10am-12pm)Rabu (Tutup)
Perkhidmatan:
Rawatan komprehensif kepada kanak-kanak dan bayiKonsultasi doktorPerkhidmatan vaksinasiLain-lain rawatan am
No. telefon:
05-2426536
#7. Klinik Pakar Kanak-Kanak B.S Yeoh Sdn Bhd
Kredit gambar: Google streetview
Alamat:
19, Jalan Kamaruddin Isa, Taman Fair Park, 31400 Ipoh, Perak
Perkhidmatan:
Rawatan komprehensif kepada kanak-kanak dan bayiKonsultasi doktorPerkhidmatan vaksinasiLain-lain rawatan am
No. telefon:
05-547 4229
#8. KMC Medical Centre
Kredit gambar: KMC Medical Centre
Alamat:
20A, Jalan Chung Thye Phin, Taman Chateau, 30250 Ipoh, Perak
Waktu Operasi:
24 jam
Perkhidmatan:
Rawatan komprehensif kepada kanak-kanak dan bayiKonsultasi bersama doktorPembedahanPerkhidmatan vaksinasiLain-lain rawatan am
No. telefon:
05-242 5333
Facebook/Website:
KMC Medical Centre
#9. Pakar Kanak-Kanak KPJ Ipoh Specialist Hospital
Kredit gambar: Google streetview
Alamat:
26, Jalan Raja Dihilir, 30350 Ipoh, Perak
Waktu Operasi:
24 jam
Perkhidmatan:
Rawatan komprehensif kepada kanak-kanak dan bayiKonsultasi bersama doktorPembedahanPerkhidmatan vaksinasiLain-lain rawatan am
No. telefon:
05-240 8777
Facebook/Website:
KPJ Ipoh Specialist Hospital
#10. Pakar Kanak-Kanak Pantai Hospital Ipoh
Kredit gambar: Pakar Kanak-Kanak Pantai Hospital Ipoh
Alamat:
126, Jalan Tambun, Taman Ipoh, 31400 Ipoh, Perak
Waktu Operasi:
24 jam
Perkhidmatan:
Rawatan komprehensif kepada kanak-kanak dan bayiKonsultasi bersama doktorPembedahanPerkhidmatan vaksinasiLain-lain rawatan am
No. telefon:
05-540 5555
Facebook/Website:
Pantai Hospital Ipoh
Harapan Mama Siti, pilihlah klinik atau hospital yang mampu memberikan perkhidmatan dan rawatan kesihatan terbaik buat anak kita. Semoga bermanfaat!

Dapatkan senarai klinik di kawasan lain dengan merujuknya di SINI!


Diari Hati Ibu: Breastfeeding tu Mudah? Tidaklah Seindah Seperti Dalam Drama

Pertama kali bergelar ibu, pastinya ramai wanita menyimpan hasrat untuk memberikan susu ibu kepada cahaya mata sehinggalah genap usia dua tahun.
Selain daripada menjimatkan ekonomi rumah tangga, lebih berbaloi adalah kerana susu ibu disahkan sebagai nutrisi terbaik seiring untuk keperluan bayi membesar. Maklumlah, semua ibu mahukan yang terbaik sahaja untuk anak mereka.
Mama Siti juga tidak terkecuali dalam melakukan hal yang sama.

Malah, perkongsian daripada seorang pakar kesihatan mengatakan tiada mana-mana susu di pasaran boleh menandingi kebaikannya meskipun si ibu itu makan junk food sekalipun, namun susu badan yang terhasil tetap paling terbaik di dunia membuatkan hati Mama Siti membuak-buak untuk memberikan anak susu ibu semata-mata.
Wah, begitu hebatkan proses susu ibu itu! Apa yang dikatakan oleh pakar kesihatan itu betul.
Maka, kerana teguh berpegang pada prinsip, Mama Siti elak untuk memberikan susu formula meskipun menerima desakan ketika masih dalam pantang.
Bagi wanita yang telah berpengalaman sebagai ibu, pastinya anda tahu kesungguhan orang sekeliling termasuk jururawat meminta agar bayi diberikan susu formula kerana jaundice atau demam kuning, bukan?
Mama Siti enggan kerana pendapat mereka, susu ibu tidak cukup banyak menyebabkan bacaan kuning si anak tak turun dan ia haruslah diberikan susu formula secara sementara bagi proses melawaskan najis bayi yang mana sekaligus membantu menurunkan bacaan kuning.
Namun Mama Siti tahu pemberian susu formula bukan penyelesaiannya kerana anak Mama Siti aktif membuang air besar meskipun hanya minum susu ibu.
Lagipun, kita sebagai ibu lebih tahu adakah susu badan kita banyak atau sebaliknya. Maka, kerana itu sehingga ke hari ini dalam meniti usianya hampir dua tahun, si kecil ini tidak pernah diberikan susu formula seumur hidupnya.
Bukan kerana kesungguhan disiplin Mama Siti, tetapi disebabkan anak yang sudah tidak mahu menerima mana-mana pacifier lagi. Hanya susu ibu sahaja selesa untuk si anak.
Ya, selepas beberapa bulan menyusu badan, Mama Siti sudah tidak lagi bersungguh-sungguh dengan azam untuk elak formula seperti dulu. Kerana apa? Kerana perjalanan menyusu badan itu sangatlah memenatkan. Bukan sekadar tidak cukup rehat, tapi drama air mata juga dah bergelen-gelen keluar agaknya.
Rupanya, pemberian susu badan itu bukanlah mudah seperti yang disangka dan tidaklah indah seperti yang dilihat. Kerana itulah Mama Siti sangat kagum kepada ibu yang struggle pump susu badan (exclusive pumping mom) bila anak mereka tak mahu ‘mengempeng’.

Semangat kuat mereka menyebabkan anak-anak tetap menikmati khasiat susu ibu meskipun melalui botol. Walhal, Mama Siti yang pernah obses dengan penyusuan badan dulu pun dah makin goyah lantaran cabaran demi cabaran terpaksa ditempuh.
Cuma, Mama Siti sekarang masih setia berikan anak susu badan dek kerana dia reject bottle. Walhal macam-macam botol susu dah intro pada si kecil konon nak guna kaedah feeding secara selang seli; kejap minum formula, kemudian bagi susu badan pula.
Tapi disebabkan tiada bottle berjaya memikat hatinya, maka si anak masih minum susu badan ini sehingga ke sekarang.
Jadi, apa antara cabaran menyusu badan yang dihadapi Mama Siti sepanjang hampir dua tahun ini, atau jika dihitung ia bersamaan dengan 600 hari, hehe!
Cabaran Menyusu Badan Yang Sebenar
1. Badan Letih

Ini pasti dirasai oleh semua ibu-ibu menyusu di dunia. Keletihan yang dimaksudkan adalah kerana semua anggota badan perlu bekerja untuk menampung si kecil dalam dakapan.
Tak kiralah berapa berat badan bayi itu, selagi diberikan susu badan, selagi itulah tangan, badan dan kaki si ibu kena bertahan tatkala menyusukan anak ketika duduk.
Adakala si ibu terpaksa menundukkan ke bawah untuk tempoh yang lama bila tengok anak selesa posisi begitu lebih-lebih lagi kalau dia sampai tertidur.
Begitu juga dengan kaki yang terasa kebas sebab bengkok menahankan tubuh si anak. Sikit-sikit nak lunjur dan pelbagai lagi gaya si ibu. Pendek kata memang badan tak rasa ringan dah sejak aktif susukan anak.
2. Kurang Waktu Tidur

Waktu tidur yang tak pernah cukup turut menjadi antara cabaran terpaksa ditempuh apabila bergelar breastfeeding mom. Setiap malam anak mesti terjaga untuk menyusu.
Kadang-kala bukan sebab haus tapi kerana mereka nak melekap dekat dada ibu atau orang lama panggil ‘mengempeng’.
Mama Siti percaya situasi sebegini pasti dihadapi oleh semua BF mom. Adakala Mama Siti rasa kalau anak minum susu formula mesti kurang sikit letih sebab boleh bergilir-gilir dengan husband bancuhkan susu, hehe.
Tapi bila menyusu badan, totally memang ia jadi tugas kita.
Tipulah kalau tak rasa jealous bila tengah malam anak beberapa kali bangun cari susu dekat mak, tapi tengok si suami sedap jerr tidurkan.
Tapi itulah harga yang perlu dibayar dalam usaha nak beri yang terbaik untuk anak. Mungkin kerana itulah Islam juga mengangkat darjat seorang ibu sebanyak tiga kali sebelum menyentuh tentang peranan ayah pula.
3. Masalah Susu Tersumbat dan Seumpamanya
Ini juga pengorbanan yang sangat berat. Sakit di payudara gara-gara nipple tersumbat (nipple blister), susu berketul, clogged duct dan macam-macam lagi bukan isu kecil tau.
Kesakitannya maha dahsyat, boleh buatkan seseorang ibu itu sampai demam menggigil lantaran menahan sakit. Mama Siti juga sering hadapi masalah sama ketika anak berusia below six months.
Terpaksa tuam kain panas, pergi berurut, tekan dibahagian keras untuk pecahkan ketulan susu.

Malah, teknik ini pun bukan berkesan jika dilakukan sekali, ia perlu diulangi beberapa kali sebab simptom ini biasanya berlarutan untuk berhari-hari.
Bayangkan proses tuam dan sebagainya itu pun menyakitkan breast. Tapi kalau tak di’tenang’kan keadaan ini, ia boleh bertambah buruk seperti ketulan itu akan lebih mengeras sehingga perlu operate tanpa bius (kes breast abcess).
Dengar pengalaman orang sekeliling buatkan Mama Siti takut dan sebab itu segala kaedah traditional akan dilakukan sehingga sembuh.
Bukan boleh decide terus nak jumpa doktor sebab ada masanya, alternatif sendiri ini berkesan berbanding ubat-ubatan.
Biasanya jika jumpa doktor akan dibekalkan ubat untuk lancarkan aliran susu itu, namun dalam masa sama tetap kena continue dengan kaedah tradisional bagi memudahkan tindak-balas ubat.
Senang kata, ubat tadi bukanlah penyelesaian utama, ia hanya membantu sebab at the same time kita juga kena buat rangsangan sendiri seperti tuam, rendam dengan epsom salt dan macam-macam lagi.
Kalau nak dihitung, sehingga kini Mama Siti rasa dah lebih 10 kali yerr masalah susu tersumbat dialami dek kerana kuantiti susu yang terlalu banyak. Terseksa rasanya!
4. Posisi Tidur Yang Menyakitkan Sendi
Kalau dah nama bergelar BF mom, jangan mimpi dapat tidur dan baring dengan selesa. Posisi mengiring sudah pasti lantaran feeding anak sambil baring dan tertidur.
Nampak mudah, tapi ketahuilah bahawa keadaan itu sangat melenguhkan segala sendi terutama di bahagian pinggang dan bahu.

Selagi anak masih menyusu, selagi itulah Mama Siti tahan posisi badan ke sebelah. Tak sama tau dengan mengiring biasa sebab situasi itu kita boleh adjust pusing badan ikut keselesaan.
Tapi feeding kena ikut keselesaan anak pula, sesuai tak lekapan mulutnya kalau pusing sikit, atau mungkin kena pusing lebih sambil tunduk ke depan. Dalam masa sama nak pastikan keselamatan si kecil juga, yelah silap landing tubuh pun boleh jatuh hempap anak.
Tapi kalau tak beri susu dengan posisi baring, mustahil pula nak pangku bayi setiap kali feeding time mereka, kan?
Nanti anak terlelap nak letak mereka ke katil pula, adakala kita pangku pun kita turut terlelap sampai hampir terlepas tangan anak. Ye inilah antara cabaran breastfeeding mom.
5. Luka di Bahagian Nipple
Bukan setakat hadap breast yang sakit, nipple juga mudah luka akibat lekapan si kecil. Kalau dalam tempoh berpantang dulu, nipple Mama Siti kerap luka lantaran anak belum pandai feed dengan baik.
Luka yang mengakibatkan kesakitan itu pula bukan boleh kita biarkan sampai sembuh, nanti risau susu tersumbat pula jika tak feeding baby.
Jadi penyelesaiannya walaupun sakit, tetaplah feed anak macam biasa yerr, huhu sedih tau! Pengorbanan yang kaum Adam rasa simple jerr tapi segalanya memerlukan kudrat dan semangat yang kuat!
Cuma luka itu boleh diubati dengan cream yang dijual di pasaran. Tapi sementara belum sembuh tu, rasa terseksa everytime feed anak. Dan apabila tiba masa mereka tumbuh gigi, ia ibarat mimpi ngeri sang ibu itu!
6. Sukar Jika Berada di Public Area

Bayangkan kalau tengah jalan-jalan di mall ke atau busy shopping ataupun sedang makan di luar, time itulah anak merengek mintak susu. Aduh, kes berat ni!
Walaupun ada nursing cover yang dijual di pasaran, tapi tak semua ibu bertuah boleh menggunakan ‘alat bantuan’ tersebut.
Bagi Mama Siti, penggunaan nursing cover tidak mujarab kerana anak tak suka dilitupi kain, hehe. Dah tu, macam mana nak menyusu kat public?
Maka, berkorbanlah kita tinggalkan aktiviti masa tu dan cari nursing room yang disediakan. Tapi ini kalau di mall, bagaimana kalau di tempat yang tiada nursing room?
Mama Siti akan masuk dalam kereta untuk feed my son sambil berdoa janganlah ada pejalan kaki yang berhenti sebelah kereta kita untuk bersandar dan sebagainya.
Iyalah, kadang-kala anak nak susu masa si ibu dekat pasar busy cari ikan dan sayur, tentu park kereta pun di tempat open area. Fuh, cabaran besar tau bila nak susukan anak di kawasan sesak macam ni!
Tapi selagi boleh pujuk si anak untuk hold sekejap, Mama Siti akan serah pada suami minta dia ajak anak main dulu sementara Mama Siti habiskan makanan.
Mestilah kena saling bantu-membantu, kan? Sebab jika dikira isteri yang menyusu badan untuk anak semata-mata ni dah ringankan banyak beban suami yerr! Moga suami Mama Siti hargailah isterinya ini, hihi.
7. Sukar Untuk Berenggang

Kalau Mama yang lain boleh keluar me-time tanpa anak di sisi, tidak semudah itu untuk Mama Siti. Adakala jealous tengok ibu-ibu yang boleh uruskan hal mereka tanpa anak di sisi sementara.
Macam contoh minta suami layan anak bawa pergi playground, balik kampung sebentar jumpa datuk dan nenek atau bercuti antara Papa dan anak.
Sementara si Mama pergi bercuti dengan kawan-kawan atau shopping tak pun ibu itu nak me-time berehat sekejap di rumah.
Semua ini Mama Siti tak berpeluang lagi rasai sebab perangai si anak asyik melekap dengan ibu. Kalau berenggang untuk tempoh lima hingga enam jam masih ok sebab gap selepas menyusu itu panjang. Tapi lebih daripada waktu tersebut totally no!
Ini disebabkan kuantiti susu Mama Siti semakin banyak dan ia perlu dikeluarkan jika nak elak masalah susu tersumbat. Untuk si anak pula, lepas beberapa jam dia dah mula nak feeding lagi dan mesti cari ibunya.
Maka, dalam tempoh lima ke enam jam itulah Mama Siti akan settlekan segala kerja sama ada buat write up atau house chores sementara anak tak ada di depan mata.
Kemudian sambung lagi kerja bila anak dah masuk tidur. Fuh, ni baru cerita part breastfeeding mom pun dah rasa besar cabarannya, kan!
Dalam pahit dan masam, masih banyak manisnya…
Perkara-perkara Positif disebalik Dugaan Ibu Menyusu

Walaupun kelihatan banyak dugaan menjadi BF mom, namun ini tidak menyangkal kelebihan memberikan anak susu badan.
Walaupun terasa banyak keletihan dialami si ibu, namun satu perkara yang membuatkan Mama Siti tersentuh adalah bangga bila melihat anak membesar dengan susu kita.
Pasti semua BF mom akan rasai benda sama. Ketika usia anak Mama Siti hampir menginjak dua tahun ini, maka persediaan untuk wean-off juga dah mula terbayang.

Sedih? Definitely yes!
Kerana kita tahu tiada lagi bonding time between a mom and her child. Sedikit sebanyak kebergantungan si anak kepada ibu makin berkurangan. Masa itu kita pun dah mula sedar anak semakin membesar.
Walaupun breastfeeding journey itu berat, tapi kepuasan seorang ibu tak tergambar melihatkan anaknya membesar dengan susu yang terbaik.
Dengan pemberian susu badanlah, Mama Siti belajar menjadi seorang ibu yang kreatif dalam memenuhi demand baby.
Bermacam gaya, posisi, teknik berkaitan breastfeeding dipelajari sendiri melalui internet dan ambil pengalaman orang sekeliling. Walaupun sakit, tapi pengalaman ini mahal harganya.
Rasa bersyukur sebab ALLAH kurniakan rezeki susu badan untuk Mama Siti yang mana, ada ibu-ibu struggle untuk dapatkan penghasilan susu badan.
Malah, segala keletihan ini sebenarnya merupakan peluang untuk kita eratkan hubungan dengan si anak. Sebab percayalah, semakin meniti dewasa, anak makin berdikari.

Ketika itu, mungkin tiada lagi dakapan hangat yang diberikan oleh ibu ketika si kecil terlena dalam pangkuan sewaktu menyusu.
Tiada lagi aksi manja dan bijak yang sering anak tunjukkan ketika menyusu. Buatmu wahai anak, semoga segala kesakitan dan pengorbanan ini berbaloi untuk mu.
Moga kamu membesar menjadi insan yang hebat dan sihat sepanjang hayat dan sentiasa menghargai ibumu.
Sukar macam mana pun rintangannya, inilah moment paling berharga buat diriku sebagai ibu, ALHAMDULILLAH, terima kasih ALLAH.

Kredit gambar: Motherhood.com.my
Bagi Mama yang masih aktif menyusukan si manja, jom sama-sama kita sertai acara Breastfeeding Pledge TERBESAR yang dianjurkan Motherhood.com.my di Tropicana Gardens Mall, Petaling Jaya, Selangor.
Jangan lupa untuk pledge dan tunjukkan sokongan anda mengenai breastfeeding bersama mak-mak yang lain. Setiap pledge bakal menerima sijil penyertaan dan mereka yang dapat menghadirkan diri di Tropicana Gardens Mall nanti akan turut menerima sebuah goody bag bernilai RM100*!
Daftarkan penyertaan dan ikrar Mama sebagai seorang breastfeeding mom di SINI hari ini.
*Tertakluk kepada terma & syarat


BZU BZU Memperkenalkan Little Lady – Formulasi Penjagaan Kulit Dirumus Khas untuk Kanak-Kanak Perempuan 4 Tahun dan Ke Atas

BZU BZU, jenama penjagaan keluarga terkemuka di Malaysia, melancarkan rangkaian penjagaan kulit Little Lady dengan kerjasama Watsons Malaysia.
Rangkaian penjagaan kulit ini terdiri daripada Mousse Pembersih Wajah, Krim Wajah dan Losyen Badan – formulasi yang dirumus khas untuk menghasilkan kulit mulus dan berseri.
Dihasilkan untuk kanak-kanak perempuan berumur 4 tahun ke atas, penjagaan kulit terkini ini adalah formulasi selamat yang dilengkapi dengan bahan-bahan semula jadi dan diuji pakar dermatologi, terbukti lembut untuk kulit.

Menawarkan penyelesaian kepada semua keperluan penjagaan kulit dan berhasrat untuk mendidik tabiat penjagaan kulit yang sihat daripada usia muda, rangkaian penjagaan kulit Little Lady BZU BZU memperkasa setiap gadis kecil untuk mengambil langkah seterusnya untuk membesar dengan seri.

Pelancaran BZU BZU Little Lady di The Greybox (GMBB), Kuala Lumpur, telah dirasmikan oleh Ketua Pegawai Eksekutif BZU BZU, En. Raphael Jiang.
Beliau berkata, “Rangkaian produk penjagaan kulit BZU BZU Little Lady merupakan satu kejayaan besar yang telah kami capai kerana rangkaian ini memenuhi keperluan golongan usia yang sangat unik. Pihak kami seringkali melihat produk penjagaan kulit kanak-kanak bagi golongan kanak-kanak yang lebih berusia, jadi kami ingin menawarkan penyelesaian penjagaan kulit yang sesuai digunakan oleh kanak-kanak yang lebih muda. Dihasilkan daripada bahan-bahan semula jadi terpilih yang terbaik dan berkesan, tujuan rangkaian Little Lady adalah untuk memelihara kulit kanak-kanak dengan baik. Proses kawalan kualiti yang terperinci memastikan bahawa produk akhir mencapai piawaian yang ditetapkan dan ibu bapa memperoleh produk terbaik yang mengandungi bahan-bahan semula jadi serta lembut dan selamat digunakan untuk anak-anak mereka.
Kami ingin mengucapkan terima kasih kepada Watsons Malaysia atas kerjasama yang lancar bagi majlis pelancaran produk terbaru kami. Kerjasama ini dapat merealisasikan visi kami untuk menjadi kenyataan. Dengan rangkaian penjagaan kulit BZU BZU Little Lady yang tersedia di Watsons Malaysia bersama promosi menarik yang ditawarkan, kami percaya bahawa produk kami dapat menjangkaui lebih ramai pengguna pada masa hadapan.”
Caryn Loh, Pengarah Urusan Watsons Malaysia berkata, “Memandangkan Watsons sedang memperluas pilihan produknya untuk memenuhi keperluan semua, ini memberikan peluang terbaik untuk Watsons dan BZU BZU membina kerjasama eksklusif dengan pelbagai rangkaian produk yang ditawarkan kepada para pelanggan kami. Watsons menyasarkan untuk memenuhi keperluan rakyat Malaysia daripada semua peringkat umur dengan menyediakan pilihan produk yang lebih banyak dan memenuhi keperluan setiap golongan usia dengan rangkaian penjagaan kulit Little Lady BZU BZU”.

Sewaktu majlis pelancaran, BZU BZU menganjurkan pertandingan pertunjukan fesyen untuk kanak-kanak kecil menonjolkan bakat mereka.
Pertunjukan fesyen itu mempamerkan peserta-peserta berpakaian kostum ikan duyung, berjalan dengan anggun di pentas peragaan untuk memenangi pertandingan itu. 5 peserta terbaik adalah Teh Yih Han, Aurelia, Somi, Nik Ufaira Maureen, dan Olivia.
Setiap pemenang tersebut berjaya membawa pulang sebuah trofi dan hamper Little Lady. Para peserta lain juga diberi pingat dan hamper Little Lady sebagai cenderahati atas usaha dan penyertaan mereka.
Little Lady Facial Cleansing Mousse (100 ml)

Dirumus dengan Prebiotik, Mousse Pembersih Wajah ini ialah ejen pembersih semula jadi 100% yang menggalakkan kulit yang lebih sihat dan memulihkan penghalang semula jadi kulit.
Mousse ini diperkaya dengan Vitamin B Kompleks yang berasal daripada Dedak Beras Jepun untuk membantu meredakan kulit dan mengandungi Gula Kompleks tambahan yang menjadikan kulit lebih lembut, licin serta dilindungi daripada ternyah hidrat.
Secara keseluruhannya, buih pembersih wajah ini lembut dan berfungsi untuk menghilangkan kotoran dan sebum dengan berkesan untuk mencegah jerawat.
Little Lady Facial Cream (50 ml)

Krim wajah ini dirumus dengan 95% bahan semulajadi dan berasaskan tumbuhan serta tidak berminyak. Ia mengandungi pelembab semula jadi dan tidak mengandungi bahan kimia kasar seperti Talc, Paraben, Silikon, Asbestos dan Formaldehid.
Padat dengan Prebiotik dan Gula Kompleks bersama bahan-bahan lain yang memperkaya, formula ini membantu untuk menghidrat, melindungi dan memulihkan kulit.
Little Lady Body Lotion (120 ml)

Losyen badan ini sesuai untuk kegunaan harian dan dilengkapi dengan Prebiotik, Vitamin B, Mentega Shea dan hidrolisis protein susu. Ia terhasil daripada formula ringan yang tidak berminyak dan mempunyai sensasi sejuk untuk melegakan ketidakselesaan kulit.
Dengan memberi penekanan untuk menghasilkan produk terbaik melalui beberapa peringkat penyelidikan dan pembangunan, losyen ini dirumus untuk menguatkan mikrobiom kulit dan meningkatkan kesihatan serta tekstur kulit.
Losyen ini juga menggalakkan tona kulit sekata, kaya dengan Vitamin A dan E yang melembabkan, melembutkan, dan melindungi kulit, serta meningkatkan keanjalan kulit dan mengurangkan keradangan.
Harga dan Ketersediaan:
Nikmati tawaran eksklusif hanya di Cawangan Watsons Malaysia terpilih
Untuk Semenanjung Malaysia, nikmati diskaun dari 3 Ogos 2023 hingga 4 September 2023Untuk Malaysia Timur, nikmati diskaun dari 10 Ogos 2023 hingga 11 September 2023
Promosi Dalam Kedai
Untuk promosi di cawangan Watsons Malaysia terpilih, nikmati tawaran eksklusif berikut:
Little Lady Facial Cleansing Mousse (100 ml):
Harga Biasa – RM 39.90Harga Bukan Ahli – RM 37.90Harga Ahli – RM 35.90
Little Lady Facial Cream (50 ml):
Harga Biasa – RM 49.90Harga Bukan Ahli – RM 46.90Harga Ahli – RM 44.90
Little Lady Body Lotion (120 ml):
Harga Biasa – RM 29.90Harga Bukan Ahli – RM 28.90Harga Ahli – RM 26.90
Mama boleh dapatkan rangkaian penjagaan kulit Little Lady di cawangan Watsons seperti yang disenaraikan di atas dan layari laman rasmi BZU BZU untuk maklumat lanjut.

Ikuti panduan penjagaan puteri kesayangan Mama di SINI.


Jelajah 13 Tempat Menarik di Gerik, Perak

Secara keseluruhan, apa yang Mama akan perolehi sepanjang penerokaan daerah di negeri Perak ini ialah berkaitan hutan, air terjun dan bijih timah.
Tawaran daerah Gerik tidak terhad kepada itu sahaja, ada beberapa lokasi menarik lain lagi seperti jambatan kereta api zaman dahulu dan kafe di atas sungai.
Menarik kan, jadi mari Mama Siti bawa Mama mengembara melihat keindahan daerah Gerik, Perak.
13 Tempat Menarik di Gerik Untuk Jalan-Jalan
#1 Lata Pinang

Kredit gambar: Facebook @PERASAP
Lata bermaksud air terjun. Perjalanan dari Pekan Gerik ke Lata Pinang hanya mengambil masa 25 minit sahaja. Persinggahan Mama ke destinasi rekreasi ini bakal menjadi suatu yang sangat mengujakan dek kerana air terjun tiga tingkat yang memukau pandangan.
Alamat: Pekan Gerik, 33300 Gerik Perak
#2 Pusat Pembangunan Kraftangan Perak
Kredit gambar: Findbulous Travel
Mama yang nak beli oleh-oleh mesti datang ke tempat ini ya. Umum diketahui negeri Perak terkenal dengan pembuatan berasaskan tanah liat dan hasil hutan.
Sesampainya disini, Mama boleh cuci mata dengan melihat pelbagai rekaan dan saiz labu sayong, tikar mengkuang, rotan dan seramik.
Alamat: KM40 Jalan Ipoh, 33600 Enggor, Perak
Telefon: 05-757 6200
Waktu operasi: Isnin hingga Jumaat, 8am– 5pm
#4 Klian Intan
Kredit gambar: Orang Perak
Pada abad ke-17, aktiviti perlombongan sangat rancak di negeri Perak. Selain Kampar, Gerik juga menjadi tempat perlombongan bijih timah berkembang pesat dan terkenal ketika Portugis menguasai Melaka.
Malah, ianya sebenarnya tapak perlombongan bijih timah terawal sekaligus yang tertua di negeri Perak.
Alamat: 33100 Intan, Perak
#5 Pulau Banding
Kredit gambar: Hafiz Soyuz / Shutterstock.com
Ianya merupakan sebuah perkampungan orang asli di Gerik. Tempat menarik yang boleh dilawati di Pulau Banding ialah Tasik Banding atau Empangan Temenggor.
Lawatan Mama ke sini dapat meluaskan lagi pengetahuan berkaitan adat, budaya dan kraftangan yang dihasilkan Orang Asli.
#6 Dataran Kuala Rui (Dataran Loma)
Kredit gambar: mektokey.blogspot.com
Kaki pancing memang wajib datang ke Dataran Kuala Rui untuk merasai sendiri pengalaman memancing ikan loma yang timbul pada musim tengkujuh.
Aktiviti berkayak dan berakit juga boleh dilakukan bagi memeriahkan lagi suasana di Sungai Perak.
Alamat: Kampung Baharu Kuala Rui, 33300 Gerik, Perak
#7 Taman Bunga Rafflesia, Bongor
Kredit gambar: Harian Metro
Lazimnya pokok pakma sering ditemui di negeri Sabah. Namun begitu, Gerik juga menawarkan pakej pelancongan yang sama dengan mewujudkan sebuah kawasan penyelidikan penghasilan ubat.
Taman Bunga Rafflesia adalah habitat bagi dua spesies bunga pakma iaitu ‘Rafflesia Azlanii’ dan ‘Rafflesia Cantleyl’.
Alamat: Kampung Kenderong, 33300 Gerik, Perak
#8 Pokok Getah Pertama Malaya
Kredit gambar: Malaysiaaktif
Alamat: Jalan Raja Chulan, Kampung Penaga, 33000 Kuala Kangsar, Perak
Laman sosial: Pokok Getah Pertama Malaya
#9 Castella Cafe
Kredit gambar: Facebook @Castella cafe
Kalau Mama datang ke restoran viral yang satu ini, Mama bakal menjamu selera di sungai. Bukan di pinggir tetapi di air sungai. Pengunjung akan dihidangkan makanan di atas meja sambil merendamkan kaki dalam air sungai.
Menu-menu yang disediakan antaranya ialah;
Ikan bakar ikan sungaiNasi daun bembanBarbeku (BBQ) dagingAyam kampung bakar atau sup
Alamat: Kampung Padang Stang, 33310 Gerik, Perak
Waktu operasi: Rabu hingga Isnin: 8am– 5pm
Laman sosial: WhatsApp & Facebook
#10 Denai Kabus Agro Farm and Adventure Resort

  @shafiq_matzi k2 Malaysia.Antara campsite terbaik kat perak. #denaikabus #camping #kakihutan #lockdown ♬ original sound – Løst Søul ✪

Dalam 20 minit perjalanan dari jalan Gerik, Mama boleh menikmati penginapan seakan di negara Switzerland.
Resort ini menawarkan dua jenis penginapan iaitu khemah dan pondok (cottage) untuk Mama sekeluarga berehat selepas melakukan aktiviti seperti menunggang kuda, berkayak, memancing, menaiki atv, memanah dan barbeku (BBQ).
Alamat: Jalan Gunung Kenderong, Kampung Pahat, 33300 Gerik, Perak
Laman sosial: WhatsApp, Facebook & Laman sesawang
#11 Hutan Royal Belum
Kredit gambar: Travelholic
Inilah penyatuan antara sejarah sejarah awal manusia dan alam semulajadi. Hutan Belum diiktiraf sebagai hutan hujan tertua di dunia yang pernah dijadikan penempatan oleh Orang Asli.
Wujudnya yang lebih 100 juta tahun dahulu menjadi saksi persembunyian British ketika melawan tentera komunis.
Alamat: Jeti awam royal belum tasik pulau banding pulau banding, 33320 Gerik, Perak
Waktu operasi: Isnin hingga Jumaat: 9am– 5pm
Laman sosial: WhatsApp dan Facebook
#12 Gunung Pulut, Papulut
Kredit gambar: Facebook
Tempat pendakian ini juga mendapat julukan ‘bukit diatas awan’ kerana puncak bukit ini berada di atas karpet awam.
Sama ada Mama melihatnya dari jauh atau berada di atas puncak, awan masih jelas kelihatan dan pemandangannya sungguh tidak akan dilupakan dan ia menjadikan salah satu tempat menarik di Gerik, Perak yang patut masuk dalam list Mama!
Alamat: 33300 Gerik, Perak
Laman sosial: Facebook
#13 Lata Ulu Lawin

Meluangkan masa di air terjun Ulu Lawin ialah impian buat pencinta alam. Bunyi-bunyian hutan bersahutan dan diselang-selikan dengan deruan air sungai sangat sesuai untuk lokasi ‘healing’.
Selain menjadikan jambatan gantung sebagai tarikan, kawasan rekreasi ini juga dilengkapi dengan  parkir kenderaan, tandas, surau, chalet dan gerai makan.
Alamat: 33410 Lenggong, Perak
Kredit gambar: Belum Rainsforest Resort
Dari hutan, air terjun hinggalah kafe viral ada di antara tempat menarik di Gerik. Jadi, tak ada alasan lagi untuk Mama tidak singgah sebentar di sini seketika.
Menjadi sebuah daerah yang menghubungkan Pulau Pinang, Kota Bharu dan Butterworth, sudah tentu Gerik menawarkan banyak tempat menarik untuk pengunjung yang datang!

Mana lagi tempat menarik yang boleh Mama lawat bersama si Manja? Klik di SINI!


12 Rumah Anak-Anak Yatim dan Rumah Kebajikan Sekitar Melaka

Aktiviti kemasyarakatan memberi peluang kepada kita untuk saling berkongsi dan berbakti kepada mereka yang memerlukan. Selain bertujuan untuk menyalurkan sumbangan,  ia juga mampu menjalinkan hubungan nak membina tali persaudaraan yang baru.
Eksklusif kali ini, Mama Siti kongsikan 12 rumah anak yatim dan kebajikan di negeri Melaka yang boleh dikunjungi. Maklumat seperti alamat, nombor telefon dan laman sesawang ada disertakan sekali.
12 Rumah Anak Yatim di Melaka Yang Boleh Dikunjungi
#1 Rumah Anak-Anak Yatim Sultan Salahuddin Abdul Aziz Shah Al-Haj

Kredit gambar: Foursquare
Alamat: Km 17, Pantai Puteri 76400 Tanjung Kling, Bandar Melaka, Melaka.
Hubungi: 06-351 3106
Nama pengurus: En. Nalilul Hafiz bin Ibrahim
Laman sosial: Facebook
#2 Lembaga Pengurusan & Kebajikan Anak Yatim Miskin Islam (PAYASUM)
Alamat: Jalan Kampung Paya Rumput, Kampung Paya Rumput Jaya, 76300 Sungai Udang, Melaka
Hubungi: 06-351 2364
Nama pengurus: Ustaz Aidil (011-23344969)
Laman sosial: Facebook & Laman sesawang
#3 Pertubuhan Kebajikan Anak-anak Harapan
Alamat: No 2, Jalan KP 42, Taman Krubong Perdana, 75260 Melaka & No 31, Jalan KP 6, Taman Krubong Perdana, 75260 Melaka.
Hubungi: 011-6171 6036
Nama pengurus: Puan Raihana (011-63933581) & Puan Hidayah (011-19842457)
Laman sosial: Facebook & Laman sesawang
#4 Kompleks Anak Yatim Fatimah Al-Zaharah (KAYFAZ)
Kredit gambar: zazaazman8.com
Alamat: Lot 1120, Jalan Tebing Tinggi, 75450, Bukit Katil, Melaka
Hubungi: 06-2937586 (Pejabat)
06-2936950 (Fax)
Nama pengurus: Pn. Salmah Binti Hj. Mahat (012-6765086)
Laman sosial: Facebook & Instagram
#5 Rumah Tunas Harapan Semarak Kasih
Kredit gambar: Twitter
Alamat: Kompleks Penghulu Air Panas, 77200 Bemban, Melaka
Hubungi: 06 – 5291285
Nama pengurus: En Rusmi
Laman sosial: –
#6 Asrama Pertubuhan Kebajikan Anak-Anak Yatim Islam Daerah Jasin
Kredit gambar: Google Review
Kredit gambar: Primahartanah
Alamat: Bandar Baru Jasin Fasa III, Jalan Rim, 77000 Jasin, Melaka
Hubungi: 06-529 3091
Nama pengurus: –
Laman sosial: Facebook
#7 Pusat Jagaan Kasih Sayang Angel
Kredit gambar: Facebook
Alamat: MT283, Jalan Semabok, Taman Sinn Semabok, 75050, Malacca
Hubungi: 013-370 8434
Nama pengurus: Ms Angel
Laman sosial: Facebook
#8 Pusat Jagaan Kanak-Kanak Ceria Bukit Baru
Alamat: No.7246-C, Lorong Sidang Omar, Padang Jambu, Bukit Baru, Melaka
75150 Melaka Tengah, Melaka.
Hubungi: 06-2531507 & 010-2333584
Nama pengurus: –
Laman sosial: –
#9  Madrasah Al Muqarrabin Dan Anak Yatim
Alamat: Lot 2710, Batu 6 1/2, Jalan Sidang Rahman, Balik Bukit, Bukit Lintang 75460 Melaka.
Hubungi: 017-678 8182
Nama pengurus: Ustaz Hj Kasim (013-638 6767)
Laman sosial: Facebook
#10 Yayasan Sunbeams
Kredit gambar: Melati Ehsan
Alamat: Jalan Tjk 4, Kampung Sungai Petai, 78000 Alor Gajah, Melaka
Hubungi: 011-2377 5066
Nama pengurus: –
Laman sosial: Facebook
#11 Rumah Anak-Anak Yatim Darul Aitam
Kredit gambar: Facebook
Alamat: Jalan Permatang, Kampung Bukit Pegoh, 75460 Telok Mas, Melaka
Hubungi: 012-3416144
Nama pengurus: Pn Nuha
Laman sosial: Facebook
#12 Rumah Budak Laki-Laki Tun Abdul Aziz (Jabatan Kebajikan Masyarakat) (RBL Melaka)
Alamat: Jalan Durian Daun, Kampung Durian Daun Dalam, 75400 Melaka
Hubungi: 06-283 4149
Nama pengurus: –
Sumbangan bakti dan harta Mama masih diperlukan di 12 rumah anak yatim dan kebajikan sekitar Melaka. Salurkan lah keikhlasnya dan santuni mereka dengan baik.
Semoga bantuan kita sedikit sebanyak membantu anak-anak yatim ini untuk menjalani kehidupan mereka dengan sebaiknya.

Dapatkan banyak lagi senarai rumah anak yatim di SINI!


Resepi ‘Campak-campak’ Kari Daging Yogurt Yang Mudah dan Enak! Sepinggan Tak Cukup

Mama Siti faham, ada Mama dan Papa yang rasa agak terkilan sebab tak dapat sediakan masakan rumah untuk suami, isteri dan anak-anak.
Oleh kerana itu, kali ini Mama Siti bawakan resepi ‘proper meal‘ untuk yang tak nak lama-lama di dapur. Selamat mencuba!
Resepi Kari Daging Yogurt

Kredit gambar: Vismai FOOD
Resepi oleh: Khairul Abdullah
Bahan-bahan Utama
Daging kambing atau lembuRempah kari dagingYogurt
Bahan-bahan Tumisan
Bawang merah (Dihiris)Bawang putih (DIhiris)Kulit kayu manisBunga lawangBunga cengkihBuah pelagaDaun kari
Cara-cara
#1 Cuci 300g hingga 500g daging dengan air bersih. Selepas itu, letakkan daging di dalam bekas dan lumurkan dengan serbuk kari daging.
Tambah sedikit air supaya rempah kari melekat rata pada daging.
Kredit gambar: Khairul Abdullah
#2 Sediakan periuk di atas dapur dan panaskan minyak. Masukkan bahan-bahan yang perlu ditumis sekaligus dan teruskan menumis hingga naik bau harum.
Kredit gambar: Khairul Abdullah
#3 Seterusnya, masukkan kambing yang telah digaul dengan rempah kari. Kacau daging dengan bahan tumisan agar rasanya menyatu.
Masukkan secawan air untuk dijadikan kuah. Kuantiti air adalah mengikut citarasa Mama atau Papa. Kalau nak lebih berkuah, lebihkan air.
Kredit gambar: Khairul Abdullah
#4 Kemudian, kacau sebentar masakan kari daging dalam periuk dan tutup. Tunggu hingga kuah mereneh dan daging empuk.
Kredit gambar: Khairul Abdullah
#5 Setelah dipastikan daging sudah empuk dan tak liat, masukkan yogurt dan garam. Kacau sebati dan biarkan seketika selama 5 minit.
Kredit gambar: Khairul Abdullah
#6 Kari daging ‘super simple’ kita dah siap. Sedia untuk dihidangkan.
Kredit gambar: Khairul Abdullah
Tips Menyediakan Resepi Kari Daging
Rebus daging terlebih dahulu sebelum mula memasak supaya kari daging masak lebih cepat. Nak kari lebih sedap? Masukkan serbuk kari selepas bahan-bahan lain ditumis supaya rasanya lebih ‘kaw’.
Resepi mudah ini sesuai untuk Mama dan Papa yang sibuk tetapi masih mahu sediakan masakan sendiri untuk keluarga.
Nak cuba resepi kari pula? Boleh saja, pastinya resepi kari ayam tanpa santan ini pekat dan sedap!

Dapatkan lebih banyak resepi mudah di SINI!


Barulah Pro! Ini 5 Cara Siang Ikan Mengikut Jenis Ikan & Alatan Yang Betul

Lain ikan, lain caranya. Kalau tak kena gaya mahu hancur ikan tu nanti. Demi menyelamatkan Mama yang baru menceburkan diri sebagai suri rumah tangga atau ‘domestic engineering’, Mama Siti bawakan cara siang ikan mengikut jenis ikan dan alatan yang berbeza.
Dalam artikel ini Mama Siti kongsikan lima cara siang ikan menggunakan pisau, gunting dan tanpa alatan. Jenis ikan pula dibahagikan dengan ikan kembung, ikan pari dan ikan patin.
Jom kita tengok cara-cara siang ikan yang betul.
5 Cara Siang Ikan Ikut Jenis Ikan
#1 Cara Siang Ikan Tanpa Pisau

  @kambing_bakar_ar cara siang ikan kembong simple dan mudah #sayacuba #fypシ #fyppppppppppppppppppppppp #fypage ♬ Jeming Intan Berlian (Hidup Kita Keno Steady) – Bro Az ✅ Berkongsi Rezeki

Kaedah ini tidak memerlukan sebarang alatan memotong. Mama hanya perlu menggunakan daya di kedua-dua belah tangan sahaja.
Fokuskan di bahagian kepala dan tekan kepala ikan dengan satu tangan, manakala tangan sebelah lagi menarik bahagian bawah mulut ikan. Kemudian, tarik keluar insang dan perut ikan sears perlahan-lahan.
Nota: Tarik isi perut ikan dari arah atas dan bukan di tepi untuk mengelak kerosakkan badannya
Cuci bahagian dalam perut ikan dengan air bersih. Sebaiknya, gunakan air yang mengalir tetapi boleh juga bersihkan dalam besen berisi air bersih dan bilas sekali lagi ketika selesai mencuci semua ikan.
#2 Cara Siang Ikan Guna Pisau

  @aisyasuliman Sila terima ijazah ini😋 #trending #tiktokguru #learnontiktok #TiktokHack #viral #fyp #petuadidapur #siangikan  ♬ suara asli – LYRICS – LYRICS

Penting untuk kita pastikan bilah pisau sentiasa tajam semasa siang ikan. Jadi, asah dahulu pisau dengan batu asah atau alat yang sesuai.Selepas itu, potong mulut ikan, sirip dan hujung ekornya. Pastikan tidak memotong bahagian ekor terlalu banyak, hanya potong sedikit sahaja. Proses membuang usus ikan dimulakan. Belah dari perut hingga kepala dan tarik keluar insang dan isi perut semuanya.
Nota: Pastikan kantung telur ikan tidak hancur atau ditarik keluar semasa siang ikan
Cuci perut ikan yang telah dibersihkan di air mengalir.Kemudian, bilas ikan dengan air bersih sebanyak tiga kali sebagai jaminan kualiti dan kebersihan.Bagi menghilangkan bau hanyir, rendam dengan asam keping dan garam. Selepas itu, tos dan simpan dalam bekas atau plastik.
#3 Cara Siang Ikan Guna Gunting

  @laksakinting kadang kita p market mintak peniaga tlg buang perut kan,lepas tu blk kita kena cuci blk,2x kerja,rosak ikan,lgpon kesian kt peniaga,takkan ikan kecik2 pon nk tlg bersiangkan..kita sama2 mudahkan kerja org kan..#kongsi #info #ikan #pasar #market #cuciikan #penang #seberangjaya #ikantemenung #ikankembung #tutorial ♬ original sound – sendu363_new – user44531932679

Sediakan sebilah gunting tajam dan belah perut ikan dengan berhati-hati.Buka sedikit bahagian yang dibelah dan masukkan jari telunjuk dan jari tengah ke bawah insang.Tarik insang secara perlahan-lahan hingga ke hujung perut. Cuci darah yang tersisa pada tulang-tulang ikan sehingga bersih.Apabila semua ikan sudah disiang, bilas sekali lagi dengan air bersih sebelum dimasak atau disimpan.
#4 Ikan Pari

  @syifajamill Reply to @cifasksksk nah siang ikan pari cara masing masing check 😂 ♬ original sound – Ceo of Masak KalutKalut – Syifa Masak Kalut Kalut

Langkah pertama ialah kita perlu pisahkan ekor dari badannya dengan menggunakan pisau tajam. Dengan menggunakan pisau yang sama, kikis semua lendir dan kotoran yang melekat di permukaan badan ikan pari. Selesai membuang lendirnya, potong bahagian kiri dan kanan ikan pari. Mulakan potongan dari atas hingga ke ekor. Beralih pula ke bahagian tengah. Sebahagian orang tidak akan menyiang di kawasan perut ikan tetapi boleh juga jika ingin dimasak. Belah di tengah-tengah perut ikan. Seterusnya, buang isi perut ikan yang tidak diperlukan. Buang juga bahagian ekor ikan. Lagipun tak ada isi ikan di situ, lebih baik kita buang dari awal.Kini, barulah Mama boleh potong kecil-kecil mengikut saiz pilihan masing-masing.
#5 Ikan Patin

  @lazizpatin Cara siang ikan patin. Mudah jer.. #fyp #fypシ #support ♬ suara asli – Rizkan 001 🐓🐓 – user66451301670

Mama juga boleh aplikasikan cara siang ikan patin seperti yang ditunjukkan ini untuk jenis-jenis ikan sungai dan air tawar yang lain. Sebagai tambahan, buangkan sengat atau misai ikan-ikan seperti ini sebelum mula menyiang.
Seekor ikan patin diletakkan di atas papan pemotong dan mulakan pemotongan dari kepala, badan dan ekornya. Ambil kepala ikan patin dan tarik keluar insang dan isi perut secara berhati-hati. Lakukan perkara yang sama di tempat perut ikan.Bersihkan dengan air bersih semua potongan ikan patin terutamanya di bahagian perutnya.

Kredit gambar: Fissler
Bila dah tahu pelbagai cara siang ikan, barulah boleh jadi domestic engineer profesional. Tak kira ada pisau atau gunting atau bahkan tak ada alat memotong pun boleh selesai kerja-kerja siang ikan.
Kepada Mama yang belum berumah tangga, inilah masanya kita berlatih jadi hebat di dapur.

Dapatkan lebih banyak cara siang makanan laut di SINI!


8 Klinik Gigi Terbaik di Kulai dan Cara Ajak Anak Jumpa Doktor Gigi

Ada banyak klinik gigi di daerah Kulai, Johor tetapi yang mana satukah yang terbaik dan selalu menjadi pilihan pengunjung?
Jawapannya ada dalam lapan klinik gigi Kulai. Demi memastikan anak-anak turut mendapat manfaat mendapatkan rawatan gigi, kita perlu pupuk sejak mereka kecil lagi.
Oleh itu, Mama Siti kongsikan lima cara berkesan ajak anak ke klinik gigi. Mari Mama Siti tunjukkan!
Senarai Klinik Gigi di Kulai, Johor
#1 Klinik Pergigian Haslinda

Kredit gambar: Facebook
Alamat: 142 A, Jalan Susur Kulai 3, Taman Kulai Besar, 81000 Kulai, Johor
Waktu operasi:Isnin hingga Sabtu: 9am- 6pm
Hubungi: 07-662 3435
Media sosial: Facebook
#2 Klinik Pergigian Dental Legacy Kulai

  @dentallegacykulai Tour around clinic #dentallegacykulai ♬ Terpesona – Bulan Sutena

Alamat: No 126, Pusat Komersial Indah, Jln Kiambang 14, Bandar Indahpura, 81000 Kulai, Johor
Waktu operasi:Ahad hingga Khamis: 9am- 9pmSabtu: 11am 6pm
Hubungi: 014-961 6181
Media sosial: Facebook
#3 Klinik Pergigian Penawar Temenggong, Kulai
Kredit gambar: Facebook
Alamat: 5804, 11, Jalan Siantan, Bandar Indahpura, 81000 Kulai, Johor
Waktu operasi:Isnin hingga Rabu: 9.30am 9pmKhamis hingga Sabtu: 9.30- 6pm
Hubungi: 018-204 4320
Media sosial: Facebook
#4 Klinik Pergigian Dental Village
Kredit gambar: Facebook
Alamat: 2923 G/F, Jalan Merbau 3, Bandar Putra, 81000 Kulai, Johor
Waktu operasi:Selasa hingga Jumaat: 9am- 9pmSabtu hingga Ahad: 9am- 6pm
Hubungi: 018-299 8717 & WhatsApp
Media sosial: Facebook
#5 Klinik Pergigian Dentime
Kredit gambar: Google
Alamat: 268A, Jalan Kenanga 29/8, Bandar Indahpura, 81000 Kulai, Johor
Waktu operasi:Isnin hingga Sabtu: 9am- 7pm
Hubungi: 011-1213 5003
Media sosial: Facebook
#6 Klinik Pergigian Aura, Indahpura
Kredit gambar: Facebook
Alamat: Ground Floor, No. 4547, Jalan Iris 23, Bandar Indahpura, 81000 Kulai, Johor
Waktu operasi:Setiap hari: 9am- 5pm
Hubungi: WhatsApp
Media sosial: Instagram
#7 Klinik Pergigian Aspire Dental
Kredit gambar: Facebook
Alamat: Tingkat 1, No.3C, Jalan Ismail, 81000 Kulai, Johor
Waktu operasi:Selasa hingga Ahad: 9.30am- 5.30pm
Hubungi: 012-352 3189
Media sosial: Facebook
#8 Toothland Dental Clinic, Kulai
Kredit gambar: Facebook
Alamat:  No.24, Jalan Raya Taman Kulai Besar, Kulai Besar, 81000 Kulai, Johor
Waktu operasi:Setiap hari: 9am- 8pm
Hubungi: 017-704 4691 & WhatsApp
Media sosial: Facebook
Cara Pupuk Minat Anak Ke Klinik Gigi
Kredit gambar: Novodental
Ada sebahagian kanak-kanak susah untuk dibawa ke klinik gigi. Entah apa yang mereka fikirkan tentang tempat itu.
Mungkinkah ada yang manakut-nakutkan mereka tentang jarum, darah dan cabutan di klinik gigi.
Bagi menolak pandangan negatif itu, sebagai Mama dan Papa kita bertanggungjawab memberi pendedahan tentang gigi kepada anak-anak.
Dari kecil lagi tunjukkan cara menggosok gigi yang betul dan akibat jika tidak melakukannya.
Seterusnya, kita beritahu kepada anak-anak tentang faedah datang ke klinik gigi. Salah satunya ialah ia dapat membantu mengekalkan kebersihan gigi seseorang.
Gunakan buku cerita dan media lain yang berkaitan dengan kunjungan ke klinik gigi. Cara ini dapat membantu anak lebih memahami kepentingan melakukan pemeriksaan.
Mama perlu memastikan anak-anak mendapat pengalaman terbaik ketika berada di klinik gigi. Itulah pentingnya untuk kita memastikan doktor dan staf yang pandai mengambil hati anak-anak ini.
Jadikan kunjungan ke klinik gigi secara rutin sekurang-kurangnya enam bulan sekali. Ia membantu membina kebiasaan anak menambah minta mereka terhadap kesihatan gigi.

Diharap Mama dapat membuat keputusan dengan perkongsian senarai klinik gigi di Kulai yang dikongsikan ini.
Semoga tips pupuk anak berjumpa doktor gigi itu berhasil pada anak Mama. Insya Allah.

Lihat senarai klinik gigi dan pusat perubatan di kawasan lain DI SINI.


“Sedap Bak Hang” Resepi Asli Laksa Utara Yang Pekat dan Sedap!

Tak susah mana pun nak buat resepi laksa utara ni. Bak kata Fatin Shahirah Razali, “cing, dah siap”.
Resepi laksa utara yang asli akan menggunakan ikan kembung atau ikan selayang. Manakala rasanya pula mestilah sedikit pedas dan berkuah pekat.
Mama nak tahu tak macam mana nak buat resepi laksa utara ni? Jom ikut Mama Siti.
Resepi Laksa Utara

Resepi oleh: Fatin Shahirah Razali
Bahan-bahan
Daun kesumBunga kantanBelacanAsam kepingBawang besar/ bawang merahIkan kembung/ ikan selayangCili kering/ cili merah kisarGaramGula
Cara Sediakan Bahan Masakan
#1  Pertama sekali, siang ikan. Buang isi perutnya dan pastikan semua ikan telah dicuci bersih. Kemudian, masukkan ke dalam periuk dan isi dengan air. Jangan lupa masukkan asam keping semasa merebus ikan.

#2  Apabila ikan dah menggelegak, tutup api dan biarkan sejuk seketika. Selepas itu, barulah Mama boleh pisahkan isi dari tulangnya.
Kredit gambar: Fatin Shahirah Razali
#3 Sediakan pengisar (blender) dan masukkan isi ikan ke dalamnya. Tuangkan air rebusan ikan dan kisar sehingga lumat.
Kredit gambar: Fatin Shahirah Razali
#4 Lakukan proses yang sama untuk tulang ikan. Tetapi ada langkah tambahan dalam proses ini iaitu Mama perlu menapis kisaran tulang ikan menggunakan penapis santan.
#5 Kisar bawang besar bersama-sama belacan. Kalau nak lagi sedap, Mama kisarkan sekali dengan cili kering yang telah direbus.
Kredit gambar: Fatin Shahirah Razali
#1 Sediakan satu periuk mengikut kesesuaian dan hidupkan api perlahan. Selepas itu, masukkan isi ikan diikuti dengan kisaran tulang ikan secara perlahan-lahan. Gunakan api sederhana.
Cara-cara Masak Laksa Utara
Kredit gambar: Fatin Shahirah Razali
#2 Kemudian, masukkan kisaran bawang dan belacan pula.
Kredit gambar: Fatin Shahirah Razali
#3 Apabila kuah sudah mula menggelegak, boleh masukkan daun kesum dan bunga kantan ke dalam periuk masakan.
Kredit gambar: Fatin Shahirah Razali
#4 Seterusnya, kita akan masukkan pula cili kering yang dikisar. Mama Siti sarankan untuk masukkan empat sudu tapi kalau Mama suka pedas, boleh tambah lagi.

#5 Kacau semua bahan-bahan tadi dan tunggu sehingga kuah laksa mendidih. Ketika ini, Mama dah boleh perasakan dengan garam dan gula.
Kredit gambar: Fatin Shahirah Razali
#6 Laksa utara sedia untuk disantap. Hidangkan dengan ulam dan telur rebus, barulah lengkap.
Tips Menyediakan Resepi Laksa Utara
Rasa pedas laksa lebih kuat jika Mama menumis dahulu cili kisar dengan bawang sebelum memasukkan isi ikan.Kuah laksa lebih enak jika menggunakan bawang merah berbanding bawang besar.
Ha, macam mana Mama? Dah berjaya ke belum buat resepi laksa utara tu?
Pastikan Mama ikut petua laksa utara yang Mama Siti kongsikan ni ya, barulah “sedap bak hang”.

Dapatkan lebih banyak resepi menarik dan viral di SINI!


Senarai Snek Bayi Yang Berkhasiat & Terbaik ( + Resepi Disediakan)

Apabila bayi sudah memasuki usia 6 bulan dan ke atas, Mama sudah boleh berikan solid foods seperti puree, bubur, snek bayi, dan sebagainya.
Usia 6 bulan dianggap paling sesuai oleh pakar kesihatan kanak-kanak kerana perut dan buah pinggang mereka sudah cukup ‘matang’ untuk memproses makanan pejal (solid food).
Namun begitu kita tidak boleh memberi sembarangan makanan kepada anak-anak. Mama mesti memastikan makanan seperti snek bayi bebas dari bahan perasa tambahan termasuklah gula dan garam.
Mama Siti ingin berkongsi enam snek bayi paling dicadangkan untuk usia 6 bulan ke atas. Semestinya banyak khasiat dan pelbagai jenis snek bayi.
Snek Bayi Sesuai Dimakan Dari Umur 6 Bulan
#1 Korean Kemy Kids Bebe Grain Baby Snacks

Kredit gambar: motherhood.com.my
Didatangkan dengan variasi rasa pisang dan blueberry. Dicipta khas sebagai snek bijirin yang tinggi kalsium. Keperluan kalsium sangat penting dari bayi baru lahir lagi.
Tambahan pula,  ianya ditanam dan dituai tanpa menggunakan sebarang racun perosak. Apabila bayi mula mencapai umur 6 bulan, Mama dah boleh berikan snek dari jenama Korean Kemy ini.
BELI DI SINI: Motherhood.com.my
#2 FARM TO BABY Organic Rice Puffs Rainbow Chips
Kredit gambar: Shopee
Keistimewaan snek bayi ini ialah ia tidak digoreng menggunakan minyak sebaliknya diproses menggunakan kaedah ‘prumping heat’ dan tekanan. Sesuai dimakan untuk bayi 6 bulan ke atas.
Tekstur snek ini persis seperti biskut beras. Bayi mama memperolehi khasiat dari buah-buahan sebenar melalui pisang dan blueberry.
BELI DI SINI: Motherhood.com.my
#3 Jejari Kentang

  @little.e21 Resepi jejari kentabg sesuai untuk baby 7 bulan ke atas #mylittleE #babyfood #babyfoodrecipes #7months @nuyucuma ♬ Cooking – LightTown

Snek jejari kenting boleh disediakan sendiri oleh Mama tau. Resepinya cukup mudah hanya dengan tiga bahan sahaja. Tambahan pula, kentang baik untuk proses pencernaan bayi kerana memiliki kandungan serat yang tinggi.
Resepi Jejari Kentang (khas untuk bayi 8 bulan ke atas):
Lenyekkan kentang dan lobak merah yang telah direbus bersama-sama.Seterusnya, tambahkan tepung jagung. Tepung jagung bertujuan untuk memudahkan kentang dibentuk. Sekarang jejari kentang telah sedia untuk digoreng.
#4 Jejari Roti

Resepi snek bayi paling mudah disediakan dan tak ambil masa lama pun. Elok lah kalau Mama nak jadikan snek jejari roti sebagai kudapan anak-anak di taska atau rumah pengasuh.
Khasiat dalam roti itu sendiri kaya dengan serat (fiber), vitamin A yang baik untuk mata, vitamin E, zat besi untuk tumbesaran bayi.
Resepi Jejari Roti
Bahan-bahan
Roti buku dipotong memanjang seperti jejariTepung gandum atau tepung menggoreng ayamBahan perasa seperti lada hitam, oregano dan lain-lainMinyak untuk menggoreng
Cara-cara
Sediakan satu bekas bancuhan tepung cair dan satu bekas lagi untuk bancuhan tepung kering. Ini tips untuk dapatkan masakan bergoreng yang rangup. Kedua, celup jejari roti dalam tepung cair selepas itu lapiskan pula dengan tepung kering dan barulah dimasukkan ke dalam kuali panas. Apabila sudah agak kekuningan, angkat dan saringkan minyak. Lanjut jejari roti kita telah sedia untuk dihidangkan.
#5 BB King Kong Gerber Lil Crunchies Garden Tomato
Kredit gambar: Shopee
Snek bayi yang diperbuat daripada jagung yang dibakar. Ternyata ianya sangat berkhasiat. Dikatakan dalam setiap hidangan terdapat 2g bijirin, zat besi dan vitamin E. Lebih baik lagi, snek bayi ini tidak ada sebarang perasa tiruan.
Jika bayi Mama berumur 8 bulan dan ke atas, tiada masalah untuk memberikan snek dari BB King Kong kepada mereka. Mereka pasti sangat menyukai rasa dan teksturnya.
BELI DI SINI: Motherhood.com.my
#6 Happy BABY Organic Snackers
Kredit gambar: camybabyland.com.my
Teringin nak bagi anak Mama rasa ‘savoury‘ tapi tak nak letak garam atau gula. Inilah snek yang Mama perlu cuba. Snek ini sesuai untuk bayi sejak usia mereka 6 bulan lagi.
Snek berkhasiat tanpa perasa tiruan, tambahan garam dan bebas gluten baik untuk perkembangan fizikal bayi seiring dengan keperluan nutrisi yang sangat penting ketika usia ini.
Selain berkhasiat ia juga menggalakkan anak belajar makan sendiri dengan bentuk snek yang unik seperti huruf X dan O.
BELI DI SINI: Motherhood.com.my
Kredit gambar: Freepik
Kita perlu selalu berwaspada dengan makanan dan minuman yang diberikan kepada bayi. Jangan disebabkan terlalu teruja anak sudah mulai pandai makan makanan pejal, kita berikan sahaja kemahuannya.
Sebaliknya kita lah yang mengawal sumber khasiat dan nutrisi anak-anak. Makanan yang Mama Siti senaraikan ini telah diyakini tiada perasa tambahan. Tambahan pula ia dilengkapi dengan bahan kandungan yang menyumbang kepada perkembangan positif kesihatan anak-anak.

Untuk pelbagai pilihan biskut dan makanan si manja yang lain, klik SINI!


Cara Buat Lempeng ‘Tepek Nyor’ Yang Lembut, Mudah dan Cepat

“Dah sejuk pun masih lembut lagi.” Itulah yang dikatakan oleh pemilik resepi ini Marina Ismail yang masak lempeng kerana ingin memenuhi permintaan ibunya.
Cara buat lempeng yang dikongsikan ini sedap sangat ada rasa lemak-lemak masin. Sekali makan entah-entah sampai tiga keping.
Jom, Mama Siti kongsikan resepi lempeng kelapa yang lembut ni!
Resepi Lempeng Paling Mudah

Resepi oleh: Marina Ismail
Bahan-bahan
Tepung gandumAirKelapa parutSerbuk penaik (Baking powder) Garam
Cara-cara
#1 Sediakan satu mangkuk besar dan masukkan satu cawan tepung gandum, satu cawan air, satu setengah cawan kelapa parut, setengah sudu teh baking powder.
Kredit gambar: Marina Ismail
#2 Kemudian, gaulkan semua bahan sehingga sebati.
Kredit gambar: Marina Ismail
#3 Panaskan kuali dan sapukan dengan sedikit minyak. Sendukkan adunan secukupnya dan buat bentuk bulatan. Masak dengan api sederhana.
Kredit gambar: Marina Ismail
#4 Balik-balikkan lempeng sehingga ianya menjadi garing.
Kredit gambar: Marina Ismail
Tips Tambahan & Cara Buat Lempeng Yang Mudah Ini
Masukkan air sedikit demi sedikit agar adunan lempeng menjadi tidak terlalu lembut atau keras semasa digoreng.Bagi mendapatkan hasil yang lebih cantik, gunakan kuali anti lekat (non-stick pan).
Tekstur yang lembut dengan rasanya yang lemak-lemak masin tu buat kita tak sabar nak cuba resepi ni. Sudah lah senang, sedap pula tu.

Dapatkan lebih banyak resepi masakan dan tips nutrisi di SINI!


7 Juta Tontonan Cara Buat Resepi Kek Butter Yang ‘Super’ Lembut!

Kalau ramai orang tengok mesti resepinya menjadi kan? Mungkin.
Tapi Mama Siti lebih suka kalau kita cuba dulu resepi ini. Lagipun, ia menggunakan sukatan cawan. Mudah dan tak perlu timbang satu persatu.
Jom, kita tengok cara buat resepi kek butter yang ‘super‘ lembut.
Resepi Kek Butter

Kredit gambar: DariDapur.Com
Resepi oleh: Gracious Treatz
Bahan-bahan
Mentega tanpa garam (Unsalted butter)gula kastor TelurTepung kek atau tepung serba gunaSudu kecil serbuk penaik (baking powder)SusuEkstrak vanila
Cara-cara
#1 Panaskan terlebih dahulu oven (preheat) pada 160°C.
#2 Ayak ¾ cawan tepung bersama-sama dengan ½ sudu kecil serbuk penaik dan ketepikan.
Kredit gambar: Gracious Treatz
#3 Dalam mangkuk adunan, masukkan satu cawan mentega dan satu cawan gula. Gaul pada kelajuan rendah selama 2 minit sehingga gula larut.
Kredit gambar: Gracious Treatz
#4 Kemudian naikkan kepada kelajuan sederhana dan gaul selama 15 minit. Teruskan mengadun sehingga mentega gebu.

#5 Masukkan 5 biji telur, sebiji demi sebiji. Gaul sehingga semua bahan-bahan sebati.
Kredit gambar: Gracious Treatz
#6 Masukkan bahan kering yang telah diayak sesudu demi sesudu. Langkah ini untuk memastikan kek butter lembut.
Kredit gambar: Gracious Treatz
#7 Masukkan ¼ cawan susu dan satu sudu kecil ekstrak vanila. Teruskan mengadun selama 3 hingga 5 minit lagi.
Kredit gambar: Gracious Treatz
#8 Tuangkan adunan ke dalam loyang. Bakar pada suhu 320°F/ 160°C selama 55 hingga 60 minit.
Kredit gambar: Gracious Treatz
#9 Sejukkan kek di atas rak penyejuk selama lebih kurang 15 minit dan boleh potong dan hidangkan kek.
Kredit gambar: Gracious Treatz
Tips Menyediakan Resepi Kek Butter
Salah satu kunci kek butter lembut ialah 2 mentega dan gula digaul rata. Mama boleh tambah lagi 2-3 sudu besar jika suka lebih manis
Senang kalau guna sukatan cawan, lebih-lebih lagi untuk Mama yang tak ada penimbang di rumah. Alang-alang tu, apa kata Mama cuba lima resepi kek yang sedap ini.
Semoga kek Mama butter yang Mama buat tu menjadi. Mana tahu jadi kegemaran keluarga lepas ni.

Dapatkan lebih banyak resepi masakan dan kek di SINI!